Návrh

**ZÁKON**

z ... 2022

**o preverovaní zahraničných investícií a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

# Čl. I

### Prvá časť

## ZÁKLADNÉ USTANOVENIA

## Predmet úpravy

Tento zákon upravuje

1. preverovanie zahraničných investícií z dôvodu ochrany bezpečnosti a verejného poriadku Slovenskej republiky a bezpečnosti a verejného poriadku v Európskej únii,
2. niektoré aspekty spolupráce Slovenskej republiky s ostatnými členskými štátmi Európskej únie a s Európskou komisiou podľa osobitného predpisu,[[1]](#footnote-2))
3. pôsobnosť Ministerstva hospodárstva Slovenskej republiky (ďalej len „ministerstvo“) a vybraných orgánov štátnej správy na úseku preverovania zahraničných investícií podľa písmena a) a v rámci spolupráce podľa písmena b), a
4. práva a povinnosti zahraničného investora a cieľového subjektu v súvislosti s preverovaním zahraničných investícií podľa písmena a) a spoluprácou podľa písmena b).

## Zahraničná investícia

1. Zahraničnou investíciou je investícia, ktorá je plánovaná alebo uskutočnená zahraničným investorom v akejkoľvek forme, a to bez ohľadu na to, či sa použijú právne predpisy Slovenskej republiky, ak zahraničnému investorovi umožní priamo alebo nepriamo
2. nadobudnúť cieľový subjekt alebo časť cieľového subjektu,[[2]](#footnote-3))
3. vykonávať účinnú účasť v cieľovom subjekte,
4. vykonávať kontrolný podiel v cieľovom subjekte, alebo
5. nadobudnúť vlastnícke právo alebo iné právo k podstatnej časti aktív cieľového subjektu a zároveň ide o kritickú zahraničnú investíciu podľa § 3; iným právom sa rozumie právo užívať alebo disponovať podstatnou časťou aktív cieľového subjektu.
6. Zahraničnou investíciou je aj zahraničná investícia, ktorá smeruje k zvýšeniu už nadobudnutej účinnej účasti zahraničného investora
7. najmenej na 20 %, 33 % alebo 50 % na základnom imaní alebo na hlasovacích právach cieľového subjektu, ak ide o kritickú zahraničnú investíciu,
8. najmenej na 50 % na základnom imaní alebo na hlasovacích právach cieľového subjektu, ak ide o zahraničnú investíciu, ktorá nie je kritickou zahraničnou investíciou.
9. Zahraničnou investíciou je aj zahraničná investícia podľa odseku 1 alebo odseku 2 plánovaná alebo uskutočnená v súvislosti s povinnosťou zahraničného investora zvrátiť zahraničnú investíciu na základe rozhodnutia o zákaze zahraničnej investície, ako aj zahraničná investícia podľa odseku 1 alebo odseku 2 plánovaná alebo uskutočnená po vstupe cieľového subjektu do likvidácie alebo po začatí konkurzného konania, reštrukturalizačného konania alebo iného obdobného konania, exekúcie vrátane exekúcie začatej na návrh ministerstva podľa § 43 ods. 3 alebo iného obdobného vykonávacieho konania, ako aj po začatí výkonu záložného práva alebo iného obdobného zabezpečovacieho práva vo vzťahu k cieľovému subjektu alebo jeho majetku, a to bez ohľadu na to, či ide o konanie, na ktoré je daná právomoc orgánov Slovenskej republiky.
10. Za zahraničnú investíciu sa nepovažuje
11. investícia, ktorá napĺňa definíciu zahraničnej investície podľa odseku 1 alebo odseku 2, ak je plánovaná alebo uskutočnená medzi subjektmi, ktorých spoločníkmi alebo vlastníkmi sú tie isté osoby,
12. samotné zriadenie alebo vznik záložného práva vo vzťahu k cieľovému subjektu alebo jeho majetku, alebo
13. transakcia v rámci bežného obchodného styku za účelom predaja alebo nákupu tovaru, výrobkov, zásob alebo služieb.

## Kritická zahraničná investícia

1. Kritickou zahraničnou investíciou je zahraničná investícia, v súvislosti s ktorou vláda Slovenskej republiky (ďalej len „vláda“) nariadením ustanoví, že existuje zvýšené riziko negatívneho vplyvu na bezpečnosť alebo verejný poriadok podľa § 7 písm. e).
2. Pri vymedzení kritických zahraničných investícií vláda prihliada najmä na povahu cieľového subjektu alebo jeho činnosť a ich význam z pohľadu udržania základných funkcií štátu, najmä ak narušenie, poškodenie, zničenie, zlyhanie alebo zneužitie konkrétneho prvku, infraštruktúry, technológie, zdroja, systému či dodávky by mohlo mať vážny dopad na život, zdravie, bezpečnosť, ekonomický a sociálny blahobyt obyvateľstva alebo riadne fungovanie inštitúcií štátu.

## Zahraničný investor

1. Zahraničným investorom je každý, kto uskutočnil zahraničnú investíciu alebo má v úmysle takúto investíciu uskutočniť a
2. nie je občanom Slovenskej republiky ani iného členského štátu Európskej únie, alebo
3. nemá sídlo v Slovenskej republike ani v inom členskom štáte Európskej únie.
4. Zahraničným investorom je aj občan Slovenskej republiky alebo iného členského štátu Európskej únie, ktorý uskutočnil zahraničnú investíciu alebo má v úmysle takúto investíciu uskutočniť, ak
5. financovanie zahraničnej investície je zabezpečené prostredníctvom zdrojov poskytnutých orgánom verejnej moci tretej krajiny alebo subjektom s majetkovou účasťou tretej krajiny, alebo
6. koná vo vzťahu k tejto zahraničnej investícii v zhode s osobou podľa odseku 1 písm. a) alebo písm. b), so subjektom, ktorý vznikol podľa práva tretej krajiny vrátane orgánu verejnej moci tretej krajiny alebo so subjektom s majetkovou účasťou tretej krajiny.
7. Zahraničným investorom je aj osoba so sídlom v Slovenskej republike alebo v inom členskom štáte Európskej únie, ktorá uskutočnila zahraničnú investíciu alebo má v úmysle takúto investíciu uskutočniť, ak
8. je ovládaná[[3]](#footnote-4)) osobou podľa odseku 1 písm. a) alebo písm. b), subjektom, ktorý vznikol podľa práva tretej krajiny vrátane orgánu verejnej moci tretej krajiny alebo subjektom s majetkovou účasťou tretej krajiny,
9. jej konečným užívateľom výhod je osoba podľa odseku 1 písm. a) alebo písm. b), subjekt, ktorý vznikol podľa práva tretej krajiny vrátane orgánu verejnej moci tretej krajiny alebo subjekt s majetkovou účasťou tretej krajiny,
10. financovanie zahraničnej investície je zabezpečené prostredníctvom zdrojov poskytnutých orgánom verejnej moci tretej krajiny alebo subjektom s majetkovou účasťou tretej krajiny, alebo
11. koná vo vzťahu k tejto zahraničnej investícii v zhode s osobou podľa odseku 1 písm. a) alebo písm. b), so subjektom, ktorý vznikol podľa práva tretej krajiny vrátane orgánu verejnej moci tretej krajiny alebo so subjektom s majetkovou účasťou tretej krajiny.
12. Zahraničným investorom je aj právne usporiadanie majetku s cudzím prvkom, na ktorého účet bola zahraničná investícia uskutočnená alebo je jej uskutočnenie plánované; ak právne usporiadanie majetku s cudzím prvkom nemá právnu subjektivitu, za zahraničného investora sa považuje jeho správca.
13. Za zahraničného investora sa nepovažuje osoba so sídlom v tretej krajine, ktorá vykonáva výlučne činnosti holdingových spoločností,[[4]](#footnote-5)) ak jediným konečným užívateľom výhod v tejto osobe je občan Slovenskej republiky alebo občan iného členského štátu Európskej únie.

Cieľový subjekt

Cieľovým subjektom je existujúci alebo novozaložený podnikateľ alebo iný subjekt so sídlom na území Slovenskej republiky, a to bez ohľadu na jeho právnu formu, existenciu právnej subjektivity, spôsob financovania a zameranie činnosti vrátane zamerania činnosti na dosahovanie zisku.

### 

## Účinná účasť a kontrolný podiel

1. Účinnou účasťou je podiel predstavujúci najmenej
2. 10 % na základnom imaní alebo na hlasovacích právach cieľového subjektu, ak ide o kritickú zahraničnú investíciu,
3. 25 % na základnom imaní alebo na hlasovacích právach cieľového subjektu, ak ide o zahraničnú investíciu, ktorá nie je kritickou zahraničnou investíciou.
4. Kontrolným podielom je možnosť vykonávať rozhodujúci vplyv na činnosť cieľového subjektu prostredníctvom práv alebo na základe zmlúv alebo iných skutočností, aj bez nadobudnutia účinnej účasti podľa odseku 1, a to najmä
   1. prostredníctvom vlastníckeho práva alebo iného práva k aktívam cieľového subjektu, ak zahraničnému investorovi umožňuje ich užívať alebo nimi disponovať, alebo
   2. ak umožňujú vykonávať rozhodujúci vplyv na zloženie, hlasovanie alebo rozhodovanie orgánov cieľového subjektu.
5. Na účely určenia účinnej účasti a kontrolného podielu sa zohľadňujú tiež podiely a vplyv osôb, ktoré sú zahraničným investorom ovládané, osôb, ktoré zahraničného investora ovládajú a osôb, ktoré konajú v zhode[[5]](#footnote-6)) so zahraničným investorom; ak ide o zahraničného investora podľa § 4 ods. 1 písm. a) a ods. 2 sa zohľadňujú aj podiely a vplyv spriaznených osôb.[[6]](#footnote-7))

Na účely tohto zákona sa rozumie

1. podstatnou časťou aktív všetky aktíva alebo časť aktív cieľového subjektu, ktoré boli alebo sú nevyhnutné na vykonávanie činnosti cieľového subjektu, ktorá je rozhodujúca pre zaradenie zahraničnej investície medzi kritické zahraničné investície,
2. financovaním zabezpečeným prostredníctvom zdrojov poskytnutých orgánom verejnej moci tretej krajiny alebo subjektom s majetkovou účasťou tretej krajiny plnenie, ktorého predmetom sú finančné prostriedky, majetok alebo iné peniazmi oceniteľné statky poskytnuté zahraničnému investorovi orgánom verejnej moci tretej krajiny alebo subjektom s majetkovou účasťou tretej krajiny, najmä formou daru, úveru, pôžičky, dotácie, alebo inou formou štátnej pomoci,
3. uskutočnením zahraničnej investície
4. nadobudnutie účinnosti zmluvy, ktorej predmetom je uskutočnenie zahraničnej investície, alebo
5. ak nedošlo k uzavretiu zmluvy podľa prvého bodu, nadobudnutie cieľového subjektu alebo časti cieľového subjektu, nadobudnutie účinnej účasti v cieľovom subjekte, nadobudnutie kontrolného podielu v cieľovom subjekte, nadobudnutie podstatnej časti aktív cieľového subjektu, alebo začatie vykonávania činnosti cieľového subjektu alebo časti činnosti cieľového subjektu podľa toho, ktorá z uvedených skutočností nastala ako prvá,
6. dňom uskutočnenia zahraničnej investície deň, kedy došlo k rozhodnej skutočnosti podľa písmena c),
7. negatívnym vplyvom zahraničnej investície stav, kedy zahraničná investícia ohrozuje alebo narúša bezpečnosť alebo verejný poriadok Slovenskej republiky alebo bezpečnosť alebo verejný poriadok v Európskej únii; pri posudzovaní negatívneho vplyvu zahraničnej investície sa zohľadňujú skutočnosti podľa § 13 (ďalej len „faktory“),
8. rizikom negatívneho vplyvu zahraničnej investície stav, kedy existuje dôvodný predpoklad, že zahraničná investícia môže ohroziť alebo narušiť bezpečnosť alebo verejný poriadok Slovenskej republiky; pri posudzovaní rizika negatívneho vplyvu zahraničnej investície sa zohľadňujú faktory podľa § 13,
9. mitigačným opatrením opatrenie uložené v rozhodnutí o podmienečnom povolení zahraničnej investície, ktorým sa zabezpečuje odstránenie identifikovaného ohrozenia alebo narušenia bezpečnosti alebo verejného poriadku Slovenskej republiky alebo bezpečnosti alebo verejného poriadku v Európskej únii; týka sa zahraničnej investície alebo činnosti zahraničného investora alebo cieľového subjektu, najmä ich správania alebo vlastníckej štruktúry alebo organizačnej štruktúry zahraničného investora alebo cieľového subjektu, a zabezpečuje sa najmä prostredníctvom povinnosti niečo vykonať, povinnosti niečoho sa zdržať, povinnosti vzdať sa niektorých práv alebo časti majetku alebo povinnosti ich zachovať, pričom možno uložiť súčasne viacero opatrení a povinností v jednom rozhodnutí,
10. zvrátením uskutočnenej zahraničnej investície obnovenie stavu, ktorý existoval pred uskutočnením zahraničnej investície alebo navodenie stavu, kedy investícia ďalej nenapĺňa definíciu zahraničnej investície podľa § 2 alebo kritickej zahraničnej investície podľa § 3,
11. konzultujúcimi orgánmi vždy Ministerstvo vnútra Slovenskej republiky, Ministerstvo obrany Slovenskej republiky, Ministerstvo zahraničných vecí a európskych záležitostí Slovenskej republiky a ak sa to ich pôsobnosti týka, aj iné ministerstvá,
12. konzultáciami spolupráca ministerstva a konzultujúcich orgánov uskutočňovaná postupmi podľa § 18 ods. 2, § 19 ods. 3 až 5 a § 20 ods. 2 a 5,
13. orgánom verejnej moci tretej krajiny akýkoľvek štátny, územný alebo samosprávny orgán, ktorý vykonáva štátnu moc v štáte, ktorý nie je členským štátom Európskej únie vrátane regionálnej vlády,
14. subjektom s majetkovou účasťou tretej krajiny akákoľvek právnická osoba alebo iný subjekt, v ktorom má účasť na riadení orgán verejnej moci tretej krajiny,
15. právnym usporiadaním majetku s cudzím prvkom právne usporiadanie, v ktorom má osoba podľa § 4 ods. 1 alebo ods. 2 postavenie správcu, zakladateľa, osoby, v ktorej záujme bolo usporiadanie zriadené, osoby, ktorej sa z usporiadania poskytuje plnenie, osoby, ktorá môže vymenovať alebo odvolať správcu alebo osobu, ktorej sa z usporiadania poskytuje plnenie, alebo osoby, ktorej súhlas podmieňuje vymenovanie alebo odvolanie správcu alebo osoby, ktorej sa z usporiadania poskytuje plnenie, alebo právne usporiadanie, na ktorého činnosť sú využívané aktíva poskytnuté osobou podľa § 4 ods. 1 alebo ods. 2,
16. obchádzaním zákona uskutočnenie zahraničnej investície spôsobom, ktorý má umožniť vyhnúť sa preverovaniu zahraničnej investície; medzi znaky obchádzania zákona patria najmä prípady, keď
17. zahraničná investícia je účelovo rozdelená do viacerých investícií tak, aby samostatne nenaplnili definíciu zahraničnej investície podľa § 2 alebo kritickej zahraničnej investície podľa § 3, avšak spoločne túto definíciu napĺňajú,
18. zahraničná investícia je účelovo uskutočnená v prospech zahraničného investora osobou, ktorá nie je zahraničným investorom, alebo
19. zahraničný investor účelovo uskutoční zahraničnú investíciu prostredníctvom právnickej osoby založenej v Európskej únii s cieľom vyhnúť sa preverovaniu podľa tohto zákona, a to najmä vtedy, ak táto právnická osoba v Európskej únii nevykonáva žiadnu významnú samostatnú hospodársku činnosť a v Európskej únii nemá vlastné stále prevádzkarne vrátane priestoru, vybavenia a personálu,
20. priamou zahraničnou investíciou investícia podľa osobitného predpisu.[[7]](#footnote-8))

### Druhá časť

## PÔSOBNOSŤ VYBRANÝCH ORGÁNOV ŠTÁTNEJ SPRÁVY

## Ministerstvo

1. Ministerstvo pri vykonávaní pôsobnosti ústredného orgánu štátnej správy pre preverovanie zahraničných investícií z dôvodu ochrany bezpečnosti a verejného poriadku
2. vedie konania a koordinuje postupy podľa tohto zákona,
3. poskytuje stanovisko k riziku negatívneho vplyvu zahraničnej investície a stanovisko k vplyvu zahraničnej investície na bezpečnosť a verejný poriadok Slovenskej republiky,
4. zabezpečuje a zohľadňuje stanoviská konzultujúcich orgánov k riziku negatívneho vplyvu zahraničnej investície a k vplyvu zahraničnej investície na bezpečnosť a verejný poriadok Slovenskej republiky,
5. zabezpečuje a posudzuje informácie o zahraničných investíciách,
6. komunikuje so zahraničnými investormi a cieľovými subjektmi v súvislosti so zahraničnými investíciami,
7. vydáva rozhodnutia podľa tohto zákona,
8. kontroluje dodržiavanie povinností ustanovených týmto zákonom a povinností uložených v rozhodnutiach vydaných podľa tohto zákona,
9. žiada členské štáty Európskej únie o pripomienky a Európsku komisiu o stanovisko k priamym zahraničným investíciám v Slovenskej republike,[[8]](#footnote-9))
10. žiada členské štáty Európskej únie o informácie týkajúce sa priamych zahraničných investícií v iných členských štátoch Európskej únie, posudzuje vplyv týchto investícií na bezpečnosť a verejný poriadok Slovenskej republiky a uplatňuje k nim pripomienky, ak môžu mať vplyv na bezpečnosť alebo verejný poriadok Slovenskej republiky,
11. zohľadňuje podnety týkajúce sa zahraničných investícií podané konzultujúcimi orgánmi, podnety podané Policajným zborom alebo spravodajskou službou,[[9]](#footnote-10)) pripomienky členských štátov Európskej únie a stanoviská Európskej komisie a kvalifikované podnety podľa § 56 (ďalej len „kvalifikovaný podnet”),
12. plní úlohy kontaktného miesta zriadeného podľa osobitného predpisu,[[10]](#footnote-11))
13. zabezpečuje plnenie povinností podľa osobitného predpisu,1)
14. vedie príslušné evidencie, najmä evidenciu žiadostí o preverenie zahraničnej investície (ďalej len „žiadosť o preverenie”), evidenciu formulárov na preverenie zahraničnej investície (ďalej len „formulár na preverenie”) a evidenciu rozhodnutí vydaných podľa tohto zákona.
15. Ministerstvo spolupracuje pri vykonávaní pôsobnosti podľa odseku 1 najmä s
16. konzultujúcimi orgánmi,
17. Ministerstvom financií Slovenskej republiky (ďalej len „ministerstvo financií”) v súvislosti so záväzkami Slovenskej republiky vyplývajúcimi z medzinárodných zmlúv obsahujúcich ustanovenia o ochrane a podpore investícií alebo o uľahčovaní investícií (ďalej len „medzinárodné zmluvy o podpore investícií”),[[11]](#footnote-12))
18. Policajným zborom a spravodajskými službami, a
19. kontaktnými miestami iných členských štátov Európskej únie a kontaktným miestom Európskej komisie podľa osobitného predpisu.1)

## Konzultujúce orgány

Konzultujúce orgány spolupracujú s ministerstvom pri vykonávaní pôsobnosti podľa § 8 ods. 1, najmä tým, že

1. podávajú na ministerstvo podnety na preverenie zahraničnej investície z dôvodu ochrany bezpečnosti alebo verejného poriadku Slovenskej republiky a podnety podľa § 49,
2. poskytujú ministerstvu stanoviská k posúdeniu rizika negatívneho vplyvu zahraničnej investície, stanoviská k vplyvu zahraničnej investície na bezpečnosť a verejný poriadok Slovenskej republiky a návrhy podľa § 49,
3. posudzujú a konzultujú dôvodnosť kvalifikovaných podnetov, pripomienok členských štátov Európskej únie a stanovísk Európskej komisie,
4. poskytujú ministerstvu inú potrebnú súčinnosť, najmä na požiadanie poskytujú informácie, ktoré ministerstvo označí ako potrebné pre konanie o zahraničnej investícii alebo pre plnenie povinností vyplývajúcich z osobitného predpisu,1) a podieľajú sa na kontrole podľa tohto zákona.

## Policajný zbor a spravodajská služba

Policajný zbor a spravodajská služba poskytujú ministerstvu informácie súvisiace s vplyvom zahraničných investícií na bezpečnosť a verejný poriadok Slovenskej republiky a podávajú na ministerstvo podnety na preverenie zahraničnej investície z dôvodu ochrany bezpečnosti a verejného poriadku Slovenskej republiky, ak tým nedôjde k ohrozeniu plnenia úlohy spravodajskej služby, k odhaleniu jej zdrojov, prostriedkov, totožnosti jej príslušníkov alebo osôb konajúcich v prospech spravodajskej služby alebo Policajného zboru, k ohrozeniu plnenia úloh Policajného zboru alebo k ohrozeniu medzinárodnej spravodajskej spolupráce.

## Vylúčenie zamestnanca

1. Zamestnanec ministerstva a konzultujúceho orgánu je vylúčený z konania podľa tohto zákona, ak so zreteľom na jeho pomer k veci, k zahraničnému investorovi, k cieľovému subjektu alebo k ich zástupcom možno mať pochybnosť o jeho nepredpojatosti.
2. Z konania o rozklade je vylúčený aj ten, kto sa v tej istej veci zúčastnil konania o správnom delikte.
3. Zamestnanec podľa odsekov 1 a 2 oznámi svojmu najbližšie nadriadenému vedúcemu skutočnosti nasvedčujúce jeho vylúčenie bezodkladne, ako sa o nich dozvie, pričom v konaní podľa tohto zákona je oprávnený urobiť iba také úkony, ktoré nepripúšťajú odklad.
4. O tom, či je zamestnanec podľa odsekov 1 a 2 z konania vylúčený, rozhoduje najbližšie nadriadený vedúci, ktorému boli dôvody vylúčenia oznámené podľa odseku 3; ak sa rozhodlo, že zamestnanec je vylúčený, príslušný správny orgán urobí opatrenie na zabezpečenie riadneho uskutočnenia ďalšieho konania.
5. Proti rozhodnutiu o vylúčení zamestnanca z konania nemožno podať odvolanie.
6. Zahraničný investor oznámi skutočnosti nasvedčujúce vylúčenie zamestnanca podľa odsekov 1 a 2 ministerstvu, a to bezodkladne, ako sa o nich dozvie; primerane sa použijú odseky 1 až 5.

### Tretia časť

KONANIE O ZAHRANIČNEJ INVESTÍCII

Konanie o zahraničnej investícii sa vedie z dôvodu ochrany bezpečnosti a verejného poriadku Slovenskej republiky. Pri preverovaní priamych zahraničných investícií sa prihliada aj na ochranu bezpečnosti a verejného poriadku v Európskej únii postupom podľa § 49.

## Faktory

1. Pri posudzovaní rizika negatívneho vplyvu zahraničnej investície podľa § 18 a pri posudzovaní negatívneho vplyvu zahraničnej investície na bezpečnosť a verejný poriadok Slovenskej republiky podľa § 19 až 24, sa zohľadňujú skutočnosti týkajúce sa
2. cieľového subjektu,
3. zahraničného investora, osôb, ktoré sú zahraničným investorom ovládané a osôb, ktoré zahraničného investora ovládajú,
4. širšie súvislosti a okolnosti, za ktorých je zahraničná investícia plánovaná alebo uskutočnená.
5. Podľa odseku 1 písm. a) sa zohľadňuje vplyv zahraničnej investície na cieľový subjekt vrátane jeho činnosti, a s tým spojený možný vplyv najmä na
6. kritickú infraštruktúru vrátane energetickej infraštruktúry, dopravnej infraštruktúry, vodohospodárskej infraštruktúry, infraštruktúry v oblasti zdravotníctva, komunikácií, médií a spracúvania a uchovávania údajov, leteckej a kozmickej infraštruktúry, infraštruktúry v oblasti obrany, volebnej a finančnej infraštruktúry a na systémy, zariadenia a nehnuteľnosti nevyhnutné pre riadne fungovanie kritickej infraštruktúry,
7. výkon súdnictva a trestu odňatia slobody a na systémy, zariadenia a nehnuteľnosti nevyhnutné pre riadne fungovanie danej infraštruktúry,
8. prístup ku kritickým technológiám a položkám s dvojakým použitím vrátane technológií v oblasti umelej inteligencie, robotiky, polovodičov, kybernetickej bezpečnosti, technológií v oblasti letectva a kozmu, technológií v oblasti obrany, uskladňovania energie, kvantových a jadrových technológií, ako aj nanotechnológií a biotechnológií,
9. prístup k dodávkam kritických vstupov, ktoré súvisia s energetickou, surovinovou a potravinovou bezpečnosťou,
10. prístup k informáciám, ktoré sú dôležité z hľadiska ochrany bezpečnosti a verejného poriadku Slovenskej republiky vrátane osobných údajov,
11. schopnosť spracúvať a chrániť informácie podľa predchádzajúceho písmena vrátane schopnosti ich získavať, zaznamenávať, prehliadať alebo ich inak využívať či vymazať,
12. slobodu a pluralitu médií, najmä pokiaľ ide o možnosť významného ovplyvnenia verejnej mienky prostredníctvom médií,
13. prípadnú inú infraštruktúru, technológie, zdroje, systémy a dodávky, ktorých narušenie, poškodenie, zničenie, zlyhanie alebo zneužitie by mohlo ohroziť alebo narušiť bezpečnosť alebo verejný poriadok Slovenskej republiky.
14. Podľa odseku 1 písm. b) sa zohľadňuje aj to, či zahraničný investor, osoby, ktoré sú zahraničným investorom ovládané a osoby, ktoré zahraničného investora ovládajú
15. v minulosti boli alebo v súčasnosti sú zapojené do činností ovplyvňujúcich bezpečnosť alebo verejný poriadok v niektorom členskom štáte Európskej únie,
16. v minulosti boli alebo existuje závažné riziko, že v súčasnosti sú zapojené do nelegálnej alebo trestnej činnosti,
17. v minulosti boli alebo v súčasnosti sú pod priamou alebo nepriamou kontrolou orgánu verejnej moci, či subjektu s majetkovou účasťou tretej krajiny, a to aj prostredníctvom vlastníckej štruktúry alebo financovania.

Účastník konania a zúčastnená osoba

1. Účastníkom konania o zahraničnej investícii je zahraničný investor.
2. Zahraničný investor sa môže dať v konaní o zahraničnej investícii zastupovať advokátom alebo iným zástupcom, ktorého si zvolí. Splnomocnenie na zastupovanie je potrebné preukázať písomným plnomocenstvom.
3. Ak zahraničný investor prehlási, že neovláda slovenský jazyk, ministerstvo mu v rámci postupu podľa § 20 ods. 5, ak sa uskutočňuje ústnou formou, povolí účasť tlmočníka zapísaného v zozname tlmočníkov;[[12]](#footnote-13)) zahraničný investor si zabezpečuje tlmočníka sám a na vlastné náklady.
4. Cieľový subjekt má v konaní o zahraničnej investícii postavenie zúčastnenej osoby; je oboznamovaný so začatím preverovania zahraničnej investície podľa § 19 a o výsledku preverovania a má ďalšie práva priznané týmto zákonom, pri výkone ktorých sa môže dať zastupovať advokátom alebo iným zástupcom, na čo sa primerane uplatní odsek 2.

## Konanie na základe žiadosti o preverenie

1. Zahraničný investor je povinný podať žiadosť o preverenie kritickej zahraničnej investície pred jej uskutočnením. Kritická zahraničná investícia nemôže byť uskutočnená pred vydaním rozhodnutia o povolení zahraničnej investície alebo rozhodnutia o podmienečnom povolení zahraničnej investície. Rovnaké účinky ako vydanie rozhodnutia o povolení zahraničnej investície má uznesenie vlády podľa § 24 ods. 1 a márne uplynutie lehoty podľa § 24 ods. 2.
2. Ak ide o zahraničnú investíciu, ktorá nie je kritickou zahraničnou investíciou, zahraničný investor je oprávnený podať žiadosť o preverenie zahraničnej investície pred jej uskutočnením. V prípade uskutočnenia zahraničnej investície, o ktorej preverenie zahraničný investor požiadal podľa tohto odseku, pred doručením potvrdenia podľa § 18 ods. 5 alebo ods. 7 alebo § 24 ods. 3, alebo rozhodnutia o povolení zahraničnej investície, rozhodnutia o podmienečnom povolení zahraničnej investície alebo rozhodnutia o zákaze zahraničnej investície, ministerstvo nezodpovedá za škody, ktoré zahraničnému investorovi alebo inému subjektu vzniknú v dôsledku podmienečného povolenia zahraničnej investície alebo zákazu zahraničnej investície podľa tohto zákona.
3. Žiadosť o preverenie podáva zahraničný investor na ministerstvo.

## Konanie z úradnej moci

1. Ministerstvo môže preveriť zahraničnú investíciu z úradnej moci, a to do troch rokov odo dňa jej uskutočnenia, ak
2. možno odôvodnene predpokladať, že riziko negatívneho vplyvu zahraničnej investície existovalo už v čase jej uskutočnenia, alebo
3. existuje podozrenie, že došlo k obchádzaniu zákona.
4. Ministerstvo preverí zahraničnú investíciu z úradnej moci z vlastnej iniciatívy alebo na základe podnetu niektorého z konzultujúcich orgánov, Policajného zboru alebo spravodajskej služby.
5. Ak ide o konanie z úradnej moci ustanovenie § 15 ods. 2 druhá veta sa použije primerane.

## Priebeh konania o zahraničnej investícii

### 

1. Ak ide o žiadosť o preverenie zahraničnej investície, ktorá nie je kritickou zahraničnou investíciou, ministerstvo posúdi riziko negatívneho vplyvu zahraničnej investície postupom podľa § 18.
2. Ak ide o žiadosť o preverenie kritickej zahraničnej investície a konanie z úradnej moci, ministerstvo preverí zahraničnú investíciu podľa § 19 až 24, pričom § 18 sa nepoužije.

## Posúdenie rizika negatívneho vplyvu zahraničnej investície

1. Ministerstvo bezodkladne po doručení žiadosti o preverenie informuje konzultujúce orgány, Policajný zbor a spravodajské služby o začatí konania o zahraničnej investícii.
2. Konzultujúce orgány poskytnú ministerstvu písomné stanovisko k riziku negatívneho vplyvu zahraničnej investície do 30 dní od doručenia informácie o podaní žiadosti o preverenie. Ak niektorý z konzultujúcich orgánov neposkytne stanovisko v lehote podľa prvej vety, má sa za to, že neidentifikoval riziko negatívneho vplyvu zahraničnej investície, ktoré by odôvodnilo začatie preverovania; tým nie je dotknutá povinnosť poskytnúť stanovisko podľa § 19. V lehote podľa prvej vety poskytne stanovisko k riziku negatívneho vplyvu zahraničnej investície aj ministerstvo.
3. Pri konzultáciách sa zohľadňujú informácie poskytnuté Policajným zborom a spravodajskou službou podľa § 10 a informácie zabezpečené podľa § 46, 48 a 49, ktoré sú doručené ministerstvu do 30 dní od doručenia informácie o začatí konania o zahraničnej investícii alebo od doručenia žiadosti o súčinnosť; zohľadnia sa aj informácie zabezpečené postupom podľa § 47.
4. Ak konzultáciami bolo identifikované riziko negatívneho vplyvu zahraničnej investície, ministerstvo oznámi začatie preverovania zahraničnej investície zahraničnému investorovi a cieľovému subjektu.
5. Ak konzultáciami nebolo identifikované riziko negatívneho vplyvu zahraničnej investície, ministerstvo o tom bezodkladne zašle písomné potvrdenie zahraničnému investorovi.
6. Ak ministerstvo neodošle zahraničnému investorovi a oznámenie o začatí preverovania zahraničnej investície do 45 dní od začatia konania o zahraničnej investícii, má sa za to, že riziko negatívneho vplyvu zahraničnej investície nebolo identifikované.
7. O uplatnení fikcie podľa odseku 6 ministerstvo bezodkladne zašle písomné potvrdenie zahraničnému investorovi a na vedomie konzultujúcim orgánom, ministerstvu financií, Policajnému zboru a spravodajským službám; zahraničný investor má právo požiadať o vydanie písomného potvrdenia o uplatnení fikcie podľa predchádzajúcej vety, pričom ministerstvo je povinné toto potvrdenie vydať do desiatich dní od doručenia písomnej žiadosti zahraničného investora.
8. V odôvodnených prípadoch, ak ministerstvo bez konzultácií identifikuje riziko negatívneho vplyvu zahraničnej investície, nepoužijú sa odseky 2 a 3 a primerane sa použije odsek 4.

Preverovanie zahraničnej investície

1. Preverovanie zahraničnej investície sa začína odoslaním oznámenia o začatí preverovania zahraničnému investorovi a cieľovému subjektu. Oznámenie o začatí preverovania obsahuje tiež poučenie podľa § 27 ods. 1 až 5, 7 a 8.
2. Ak ide o konanie z úradnej moci, ministerstvo v oznámení o začatí preverovania vyzve zahraničného investora na predloženie formulára na preverenie. Lehota na predloženie formulára na preverenie je 30 dní a plynie odo dňa doručenia oznámenia o začatí preverovania zahraničnému investorovi. V odôvodnených prípadoch môže ministerstvo na žiadosť zahraničného investora lehotu podľa druhej vety primerane predĺžiť.
3. Ministerstvo zašle
4. konzultujúcim orgánom, Policajnému zboru a spravodajským službám informáciu o začatí preverovania a relevantné informácie, podklady a vysvetlenia, ktoré má k dispozícii a ktoré im je oprávnené poskytnúť,
5. ministerstvu financií základné informácie o preverovanej zahraničnej investícii, ktoré mu je oprávnené poskytnúť; základnými informáciami sú najmä pôvod zahraničného investora, typ zahraničnej investície, predmet zahraničnej investície, a informácia o tom, či ide o plánovanú alebo uskutočnenú zahraničnú investíciu.
6. Do 40 dní od doručenia informácie o začatí preverovania konzultujúce orgány poskytnú ministerstvu stanovisko k vplyvu zahraničnej investície na bezpečnosť a verejný poriadok Slovenskej republiky. Na žiadosť príslušného konzultujúceho orgánu môže ministerstvo túto lehotu primerane predĺžiť, najviac o 20 dní. Ak niektorý z konzultujúcich orgánov neposkytne svoje stanovisko v lehote podľa prvej vety alebo druhej vety, má sa za to, že poskytol stanovisko, podľa ktorého zahraničná investícia nemá negatívny vplyv na bezpečnosť a verejný poriadok Slovenskej republiky.
7. Ak sa konzultujúci orgán domnieva, že zahraničná investícia má negatívny vplyv na bezpečnosť alebo verejný poriadok Slovenskej republiky, stanovisko k vplyvu zahraničnej investície na bezpečnosť a verejný poriadok Slovenskej republiky obsahuje
8. popis identifikovaného ohrozenia alebo narušenia spolu s odôvodnením,
9. návrh mitigačných opatrení, ak ide o ohrozenie alebo narušenie, ktoré je možné odstrániť a návrh povinností zahraničného investora, ktorými sa zabezpečí plnenie týchto opatrení, a
10. odôvodnenie primeranosti navrhovaných mitigačných opatrení a povinností podľa písmena b).
11. Ministerstvo financií poskytuje stanovisko k záväzkom Slovenskej republiky vyplývajúcim z medzinárodných zmlúv o podpore investícií, ktoré by mohli byť dotknuté podmieneným povolením zahraničnej investície alebo zákazom zahraničnej investície podľa tohto zákona. Ak ministerstvo financií nedoručí ministerstvu stanovisko do 40 dní od doručenia základných informácií podľa odseku 3 písm. b), má sa za to, že prípadné podmienené povolenie zahraničnej investície alebo zákaz zahraničnej investície nemá vplyv na záväzky Slovenskej republiky vyplývajúce z medzinárodných zmlúv o podpore investícií. Toto ustanovenie sa použije aj vtedy, ak ministerstvo financií súčasne poskytuje stanovisko v postavení konzultujúceho orgánu.
12. Policajný zbor a spravodajská služba poskytnú ministerstvu informácie podľa § 10 v lehote podľa odseku 4. Ak Policajný zbor alebo spravodajská služba neposkytnú ministerstvu informácie v lehote podľa odseku 4 alebo nedoručia ministerstvu žiadosť o predĺženie lehoty, má sa za to, že nedisponujú relevantnými informáciami, podľa ktorých má zahraničná investícia negatívny vplyv na bezpečnosť a verejný poriadok Slovenskej republiky.
13. Ak ministerstvo dodatočne zašle konzultujúcim orgánom, ministerstvu financií, Policajnému zboru a spravodajským službám ďalšie informácie, podklady alebo vysvetlenia, lehotu na poskytnutie stanoviska a informácií k vplyvu zahraničnej investície na bezpečnosť a verejný poriadok Slovenskej republiky a lehotu na poskytnutie stanoviska k záväzkom Slovenskej republiky vyplývajúcim z medzinárodných zmlúv o podpore investícií primerane predĺži.
14. Na základe stanoviska ministerstva, stanovísk konzultujúcich orgánov, stanoviska ministerstva financií, informácií poskytnutých Policajným zborom a spravodajskou službou, informácií zabezpečených v rámci súčinnosti podľa § 46, postupom podľa § 47 a spoluprácou podľa § 48, a na základe dôvodných pripomienok členských štátov Európskej únie a stanoviska Európskej komisie ministerstvo vypracuje
    1. stanovisko, podľa ktorého zahraničná investícia nemá negatívny vplyv,
    2. návrh stanoviska, podľa ktorého zahraničná investícia má negatívny vplyv s návrhom mitigačných opatrení a návrhom povinností zahraničného investora, ktorými sa zabezpečí plnenie mitigačných opatrení, alebo
    3. návrh stanoviska, podľa ktorého zahraničná investícia má negatívny vplyv s návrhom povinností zahraničného investora, ktorými sa zabezpečí plnenie zákazu zahraničnej investície.
15. Ak zo stanovísk, informácií alebo pripomienok podľa odseku 1 vyplývajú rôzne závery, ministerstvo iniciuje konzultácie do desiatich dní od doručenia stanovísk a informácií podľa § 19 alebo od uplynutia poslednej z lehôt na ich doručenie. V odôvodnených prípadoch sa konzultácií môže zúčastniť Policajný zbor a spravodajská služba. Na základe konzultácií podľa tohto odseku ministerstvo vypracuje stanovisko podľa odseku 1 písm. a) alebo návrh stanoviska podľa odseku 1 písm. b) alebo písm. c).
16. Návrh stanoviska podľa odseku 1 písm. b) alebo písm. c) ministerstvo bezodkladne zašle zahraničnému investorovi.
17. Zahraničný investor sa môže k návrhu stanoviska vyjadriť do 15 dní od jeho doručenia. Vyjadrenie k návrhu stanoviska podľa odseku 1 písm. b) môže obsahovať návrh iných primeraných mitigačných opatrení a návrh iných povinností, ktorými sa má zabezpečiť plnenie mitigačných opatrení. Ak zahraničný investor nedoručí vyjadrenie v lehote podľa prvej vety, má sa za to, že s návrhom stanoviska súhlasí.
18. Dôvodnosť informácií, návrhov a výhrad obsiahnutých vo vyjadrení sa vyhodnocuje v rámci konzultácií. Podľa potreby je ministerstvo oprávnené prizvať na časť konzultácií zahraničného investora na účel prerokovania ním podaného vyjadrenia alebo jeho časti. Informácie, návrhy a výhrady vyhodnotené ako dôvodné ministerstvo zohľadní. Počas doby, kedy ministerstvo prerokováva vyjadrenie so zahraničným investorom, lehoty na vydanie rozhodnutia podľa § 21 až 23 neplynú.
19. Výsledkom postupu podľa odsekov 3 až 5 je
20. stanovisko, podľa ktorého zahraničná investícia nemá negatívny vplyv a rozhodnutie o povolení zahraničnej investície,
21. stanovisko, podľa ktorého zahraničná investícia má negatívny vplyv s návrhom mitigačných opatrení a návrhom povinností zahraničného investora, ktorými sa zabezpečí plnenie mitigačných opatrení, a rozhodnutie o podmienečnom povolení zahraničnej investície, alebo
22. stanovisko, podľa ktorého zahraničná investícia má negatívny vplyv s návrhom povinností zahraničného investora, ktorými sa zabezpečí plnenie zákazu zahraničnej investície, a návrh rozhodnutia o zákaze zahraničnej investície.

Rozhodnutie o povolení zahraničnej investície

1. Ministerstvo vydá rozhodnutie o povolení zahraničnej investície do desiatich dní od ukončenia konzultácií podľa § 19 ods. 3 až 5, konzultácií podľa § 20 ods. 2 alebo postupu podľa § 20 ods. 3 až 6; rozhodnutie o povolení zahraničnej investície sa doručuje bezodkladne zahraničnému investorovi a na vedomie konzultujúcim orgánom, ministerstvu financií, Policajnému zboru a spravodajským službám.
2. Rozhodnutie o povolení zahraničnej investície sa vyhotovuje v elektronickej podobe podľa zákona o e-Governmente a obsahuje
3. výrok, v ktorom sa uvedie
4. rozhodnutie vo veci,
5. identifikácia zahraničného investora,
6. identifikácia cieľového subjektu,
7. popis preverovanej zahraničnej investície,
8. poučenie o opravnom prostriedku,
9. označenie orgánu, ktorý rozhodnutie vydal,
10. dátum vydania,
11. meno, priezvisko a funkciu oprávnenej osoby a
12. autorizáciu.

Rozhodnutie o podmienečnom povolení zahraničnej investície

1. Ministerstvo vydá rozhodnutie o podmienečnom povolení zahraničnej investície do desiatich dní od ukončenia postupu § 20 ods. 3 až 6; rozhodnutie o podmienečnom povolení zahraničnej investície sa doručuje zahraničnému investorovi a na vedomie konzultujúcim orgánom, ministerstvu financií, Policajnému zboru a spravodajským službám.
2. Rozhodnutie o podmienečnom povolení zahraničnej investície sa vyhotovuje v elektronickej podobe podľa zákona o e-Governmente a obsahuje
3. výrok, v ktorom sa uvedie
4. rozhodnutie vo veci,
5. identifikácia zahraničného investora,
6. identifikácia cieľového subjektu,
7. popis preverovanej zahraničnej investície,
8. popis mitigačných opatrení,
9. povinnosti zahraničného investora, ktorými sa zabezpečí plnenie mitigačných opatrení,
10. lehota na prijatie mitigačných opatrení,
11. odôvodnenie,
12. poučenie o opravnom prostriedku,
13. označenie orgánu, ktorý rozhodnutie vydal,
14. dátum vydania,
15. meno, priezvisko a funkciu oprávnenej osoby a
16. autorizáciu.
17. V rozhodnutí o podmienečnom povolení zahraničnej investície ministerstvo môže uložiť povinnosť ustanoviť nezávislú tretiu stranu podľa § 58 (ďalej len „správca”); v tom prípade ministerstvo v rozhodnutí o podmienečnom povolení zahraničnej investície tiež určí rozsah, v akom správca vykoná dohľad, spôsob výkonu dohľadu a kritériá týkajúce sa odbornej spôsobilosti správcu.

Rozhodnutie o zákaze zahraničnej investície

1. Ministerstvo predloží vláde stanovisko, podľa ktorého zahraničná investícia má negatívny vplyv do desiatich dní od ukončenia postupu podľa § 20 ods. 3 až 6.
2. Ministerstvo vydá rozhodnutie o zákaze zahraničnej investície do desiatich dní, od kedy vláda formou uznesenia súhlasí so stanoviskom podľa odseku 1; rozhodnutie o zákaze zahraničnej investície sa doručuje zahraničnému investorovi a na vedomie konzultujúcim orgánom, ministerstvu financií, Policajnému zboru a spravodajským službám.
3. Rozhodnutie o zákaze zahraničnej investície sa vyhotovuje v elektronickej podobe podľa zákona o e-Governmente a obsahuje
4. výrok, v ktorom sa uvedie
5. rozhodnutie vo veci,
6. identifikácia zahraničného investora,
7. identifikácia cieľového subjektu,
8. popis preverovanej zahraničnej investície,
9. odôvodnenie,
10. poučenie o opravnom prostriedku,
11. označenie orgánu, ktorý rozhodnutie vydal,
12. dátum vydania,
13. meno, priezvisko a funkciu oprávnenej osoby a
14. autorizáciu.
15. Ak ide o zákaz uskutočnenej zahraničnej investície, výrok rozhodnutia obsahuje aj
16. povinnosť zahraničného investora zvrátiť uskutočnenú zahraničnú investíciu,
17. uloženie obmedzenia alebo zákazu výkonu práv nadobudnutých v dôsledku uskutočnenia zahraničnej investície, ak je to nevyhnutné na ochranu bezpečnosti a verejného poriadku Slovenskej republiky alebo bezpečnosti a verejného poriadku v Európskej únii,
18. povinnosť zahraničného investora ustanoviť správcu, ak je to nevyhnutné na ochranu bezpečnosti a verejného poriadku Slovenskej republiky alebo bezpečnosti a verejného poriadku v Európskej únii; v tom prípade ministerstvo v rozhodnutí o zákaze zahraničnej investície tiež určí rozsah, v akom správca vykoná dohľad, spôsob výkonu dohľadu a kritériá týkajúce sa odbornej spôsobilosti správcu,
19. iné povinnosti zahraničného investora, ktorými sa zabezpečí plnenie zákazu zahraničnej investície,
20. primeranú lehotu na splnenie povinností podľa písmen a), c) a d).
21. Rozhodnutie o zákaze zahraničnej investície je exekučným titulom.[[13]](#footnote-14))

Fikcia rozhodnutia

1. Ak vláda formou uznesenia odoprie súhlas so stanoviskom podľa § 23 ods. 1, má sa za to, že zahraničná investícia nemá negatívny vplyv.
2. Ak ministerstvo nevydá rozhodnutie podľa § 21 a 22 alebo nepredloží vláde stanovisko podľa § 23 ods. 1 do 130 dní od začatia preverovania zahraničnej investície, má sa za to, že zahraničná investícia nemá negatívny vplyv.
3. O uplatnení fikcie podľa odsekov 1 a 2 ministerstvo bezodkladne zašle písomné potvrdenie zahraničnému investorovi a na vedomie konzultujúcim orgánom, ministerstvu financií, Policajnému zboru a spravodajským službám; zahraničný investor má právo požiadať o vydanie písomného potvrdenia o uplatnení fikcie podľa predchádzajúcej vety, pričom ministerstvo je povinné toto potvrdenie vydať do desiatich dní od doručenia písomnej žiadosti zahraničného investora.
4. Uznesenie vlády podľa odseku 1 a márne uplynutie lehoty odseku 2 má rovnaké účinky ako vydanie rozhodnutia o povolení zahraničnej investície.

## Právoplatnosť, vykonateľnosť a preskúmanie rozhodnutí

1. Proti rozhodnutiu ministerstva podľa § 21 až 23 nie je prípustný rozklad.
2. Rozhodnutie ministerstva podľa § 21 až 23 sa stáva právoplatným a vykonateľným dňom jeho doručenia zahraničnému investorovi.
3. Rozhodnutie ministerstva podľa § 21 až 23 je preskúmateľné súdom. Správnu žalobu na preskúmanie rozhodnutia môže podať zahraničný investor na Najvyšší správny súd Slovenskej republiky, a to do 30 dní odo dňa doručenia rozhodnutia.

## Výkon rozhodnutí

1. Ak zahraničný investor nesplní v určenej lehote dobrovoľne povinnosť uloženú rozhodnutím ministerstva podľa § 22 a 23, ktoré je vykonateľné, jeho výkon sa uskutoční.
2. Výkon rozhodnutia ministerstva podľa § 22 a 23 uskutočňuje súdny exekútor podľa Exekučného poriadku.
3. Návrh na vykonanie exekúcie podáva ministerstvo.
4. Výkon rozhodnutia ministerstva podľa § 22 a 23 možno nariadiť najneskôr do troch rokov po uplynutí lehoty určenej pre splnenie uloženej povinnosti.

## Osobitné ustanovenia ku konaniu o zahraničnej investícii

## Povinnosť súčinnosti zahraničného investora a cieľového subjektu

1. Zahraničný investor a cieľový subjekt sú povinní v konaní o zahraničnej investícii poskytovať ministerstvu pravdivé a úplné informácie, podklady a vysvetlenia; podkladom sa rozumie aj žiadosť o preverenie a formulár na preverenie.
2. Ministerstvo je oprávnené vyžiadať si od zahraničného investora a cieľového subjektu doplňujúce informácie, podklady a vysvetlenia potrebné pre posúdenie kvalifikovaného podnetu, posúdenie potreby začať preverovanie zahraničnej investície, posúdenie vplyvu zahraničnej investície na bezpečnosť a verejný poriadok Slovenskej republiky a pre vydanie rozhodnutia podľa § 21 až 23. Informácie, podklady a vysvetlenia, ktoré má k dispozícii zahraničný investor alebo cieľový subjekt, je povinný poskytnúť v primeranej lehote určenej ministerstvom, najmenej 15 dní.
3. Ministerstvo vyzve zahraničného investora alebo cieľový subjekt na nápravu, v primeranej lehote určenej vo výzve, najmenej 15 dní, ak
4. zahraničný investor nepredloží formulár na preverenie v lehote podľa § 19 ods. 2,
5. žiadosť o preverenie alebo formulár na preverenie nie je úplný alebo obsahuje nepravdivé informácie,
6. zahraničný investor alebo cieľový subjekt nepredloží včas doplňujúce informácie, podklady alebo vysvetlenia podľa odseku 2, alebo
7. zahraničný investor alebo cieľový subjekt predloží informácie, podklady alebo vysvetlenia podľa odseku 2, ktoré nie sú úplné alebo pravdivé.
8. Počas doby, kedy zahraničný investor alebo cieľový subjekt dopĺňa informácie, podklady alebo vysvetlenia podľa odseku 2 a počas doby, kedy zahraničný investor alebo cieľový subjekt vykonáva nápravu podľa odseku 3, lehoty na začatie preverovania, na vydanie rozhodnutia podľa § 21 a 22 a na predloženie stanoviska podľa § 23 ods. 1 vláde neplynú.
9. Ak zahraničný investor alebo cieľový subjekt nevykoná nápravu podľa odseku 3, považuje sa to za neposkytnutie súčinnosti v konaní o zahraničnej investícii.
10. Neposkytnutie súčinnosti podľa odseku 5 pred začatím preverovania zahraničnej investície je dôvodom na začatie preverovania.
11. Neposkytnutie súčinnosti podľa odseku 5 zo strany zahraničného investora po začatí preverovania zahraničnej investície môže byť dôvodom pre
12. zastavenie konania podľa § 28 ods. 1 písm. b) a začatie konania o správnom delikte a uložení pokuty za správny delikt podľa § 36 ods. 1 písm. a) alebo konania o priestupku a uložení pokuty podľa § 44 ods. 1, ak ide o zahraničnú investíciu, ktorá je plánovaná, alebo
13. začatie konania o správnom delikte a uložení pokuty za správny delikt podľa § 36 ods. 1 písm. a) alebo konania o priestupku a uložení pokuty podľa § 44 ods. 1, ak ide o uskutočnenú zahraničnú investíciu.
14. Neposkytnutie súčinnosti podľa odseku 5 zo strany cieľového subjektu po začatí preverovania môže byť dôvodom pre začatie konania o správnom delikte a uložení pokuty za správny delikt podľa § 39 ods. 1 písm. a).

## Zastavenie konania

1. Ministerstvo zastaví konanie o zahraničnej investícii bez toho, aby vo veci rozhodlo, ak
2. sa zistí, že predmetom konania nie je zahraničná investícia podľa § 2,
3. ide o zahraničnú investíciu, ktorá je plánovaná, zahraničný investor v rámci preverovania neposkytne súčinnosť podľa § 27 ods. 5 a na základe dostupných informácií nie je možné jednoznačne potvrdiť ani vylúčiť, či zahraničná investícia má negatívny vplyv,
4. zahraničný investor požiada o zastavenie konania z dôvodu, že sa plánovaná zahraničná investícia neuskutoční,
5. zahraničný investor podľa § 4 ods. 1 písm. a) alebo § 4 ods. 2 zomrel alebo bol vyhlásený za mŕtveho, alebo
6. zahraničný investor podľa § 4 ods. 1 písm. b) alebo § 4 ods. 3 alebo ods. 4 zanikol bez nástupcu.
7. Proti rozhodnutiu o zastavení konania nemožno podať rozklad.
8. Zastavenie konania ministerstvo vyznačí záznamom v spise.
9. O zastavení konania ministerstvo informuje zahraničného investora, konzultujúce orgány, ministerstvo financií, Policajný zbor a spravodajské služby.

Ak ide o postup podľa § 18 ods. 5 alebo ods. 6 alebo postup podľa § 24 ods. 1 alebo ods. 2, alebo ak došlo k vydaniu rozhodnutia podľa § 21 až 23, začatie konania o rovnakej zahraničnej investícii z úradnej moci nie je prípustné okrem

1. obnovy konania podľa § 45, alebo
2. začatia konania z úradnej moci o zahraničnej investícií, ktorá nebola uskutočnená do troch rokov od doručenia písomného potvrdenia podľa § 18 ods. 5 alebo ods. 7 alebo § 24 ods. 3, alebo doručenia rozhodnutia podľa § 21 až 23.

### Štvrtá časť

## Podávanie správ

1. Ak sa použije § 18 ods. 5 alebo ods. 6, alebo § 24 ods. 1 alebo ods. 2, alebo ak ministerstvo vydá rozhodnutie podľa § 21 alebo § 22 a predmetom konania o zahraničnej investícii bola plánovaná zahraničná investícia, zahraničný investor je povinný podať na ministerstvo správu o uskutočnení zahraničnej investície do 60 dní odo dňa jej uskutočnenia.
2. Ak ministerstvo vydalo rozhodnutie podľa § 21 alebo § 22, zahraničný investor je povinný podať na ministerstvo monitorovaciu správu každoročne počas troch rokov od uskutočnenia zahraničnej investície, vždy najneskôr do konca júna príslušného kalendárneho roka, ak odsek 3 neustanovuje inak.
3. Ministerstvo môže uložiť zahraničnému investorovi ako jedno z mitigačných opatrení povinnosť predkladať monitorovaciu správu po dobu dlhšiu ako ustanovuje odsek 2.
4. Ministerstvo zasiela správy podľaodsekov 1 a 2 konzultujúcim orgánom, Policajnému zboru a spravodajským službám do 15 dní od ich doručenia.

## Zápis do registra partnerov verejného sektora

1. Zahraničný investor je povinný zapísať sa do registra partnerov verejného sektora[[14]](#footnote-15)) do troch mesiacov od
2. uskutočnenia zahraničnej investície, ak predmetom konania o zahraničnej investícii bola plánovaná zahraničná investícia,
3. doručenia potvrdenia podľa § 18 ods. 5 alebo ods. 7 alebo § 24 ods. 3, alebo od doručenia rozhodnutia podľa § 21 alebo § 22, ak predmetom konania o zahraničnej investícii bola uskutočnená zahraničná investícia.
4. Zahraničný investor musí byť zapísaný v registri partnerov verejného sektora po dobu troch rokov od vykonania zápisu podľa odseku 1, ak odsek 3 neustanovuje inak.
5. Ministerstvo môže uložiť zahraničnému investorovi ako jedno z mitigačných opatrení povinnosť byť zapísaný v registri partnerov verejného sektora po dobu dlhšiu ako ustanovuje odsek 2.

Kontrola

Ministerstvo kontroluje dodržiavanie povinností ustanovených týmto zákonom a povinností uložených v rozhodnutiach vydaných podľa tohto zákona.

Kontrola sa vykonáva ako

* 1. administratívna kontrola,
  2. kontrola na mieste.

Administratívna kontrola

Administratívna kontrola sa začína

* + - * 1. doručením správy o uskutočnení zahraničnej investície,
        2. doručením monitorovacej správy, alebo
        3. doručením oznámenia o začatí administratívnej kontroly zahraničnému investorovi v prípade odôvodneného podozrenia z porušenia niektorej z povinností ustanovených týmto zákonom alebo povinností uložených v rozhodnutiach vydaných podľa tohto zákona.

V rámci administratívnej kontroly je ministerstvo oprávnené požadovať od zahraničného investora a cieľového subjektu doplňujúce informácie a písomné a ústne vysvetlenia alebo predloženie potrebných dokladov, písomností alebo iných dôkazov. Zahraničný investor a cieľový subjekt je povinný poskytnúť ministerstvu súčinnosť podľa prvej vety v lehote určenej ministerstvom, najmenej 15 dní.

Ak počas administratívnej kontroly neboli zistené nedostatky, ministerstvo ukončí kontrolu vyznačením záznamu v spise. O ukončení administratívnej kontroly ministerstvo informuje zahraničného investora, konzultujúce orgány, ministerstvo financií, Policajný zbor a spravodajské služby.

Ak počas administratívnej kontroly boli zistené nedostatky, ministerstvo vypracuje návrh správy alebo návrh čiastkovej správy.

Čiastková správa sa môže vypracovať, ak je potrebné skončiť administratívnu kontrolu v jej časti; najmä vtedy, ak to odôvodňuje závažnosť zistených nedostatkov a ich následkov.

Návrh správy a návrh čiastkovej správy sa vyhotovuje v elektronickej podobe podľa zákona o e-Governmente a obsahuje najmä

* 1. označenie zamestnancov ministerstva vykonávajúcich administratívnu kontrolu prostredníctvom mena, priezviska, funkcie a ministerstva,
  2. označenie zahraničného investora,
  3. cieľ kontroly,
  4. opis zistených nedostatkov,
  5. pri porušení tohto zákona, rozhodnutia o podmienečnom povolení zahraničnej investície alebo rozhodnutia o zákaze zahraničnej investície, označenie konkrétnych ustanovení alebo povinností, ktoré boli porušené, spolu s návrhmi odporúčaní na nápravu,
  6. zoznam podkladov preukazujúcich zistené nedostatky,
  7. lehotu na odstránenie zistených nedostatkov, najmenej 20 dní,
  8. lehotu na predloženie záznamu o odstránení zistených nedostatkov, najmenej 25 dní,
  9. dátum vyhotovenia návrhu správy alebo návrhu čiastkovej správy,
  10. autorizáciu.

Zahraničný investor má právo podať námietky k zisteným nedostatkom do 15 dní od doručenia návrhu správy alebo návrhu čiastkovej správy. Po uplynutí lehoty podľa predchádzajúcej vety ministerstvo vypracuje správu alebo čiastkovú správu, ktorá obsahuje aj informáciu o vyhodnotení dôvodnosti uplatnených námietok.

Administratívna kontrola, v rámci ktorej bolo zistené porušenie tohto zákona alebo rozhodnutia vydaného podľa tohto zákona, je ukončená dňom odoslania správy zahraničnému investorovi. Odoslaním čiastkovej správy je skončená tá časť administratívnej kontroly, ktorej sa čiastková správa týka.

Správu a čiastkovú správu ministerstvo zašle na vedomie konzultujúcim orgánom, ministerstvu financií, Policajnému zboru a spravodajským službám.

Zahraničný investor je povinný v lehotách určených v správe a čiastkovej správe odstrániť zistené nedostatky a predložiť ministerstvu záznam o odstránení zistených nedostatkov.

Ak sú po skončení administratívnej kontroly zistené chyby v písaní, počítaní alebo iné zrejmé nesprávnosti, správa alebo čiastková správa sa opraví a časť správy alebo čiastkovej správy, ktorej sa oprava týka, sa zašle všetkým, ktorým bola zaslaná pôvodná správa alebo čiastková správa.

Ak počas administratívnej kontroly nie je možné jednoznačne potvrdiť alebo vyvrátiť porušenie tohto zákona alebo rozhodnutia vydaného podľa tohto zákona, ministerstvo vykoná kontrolu na mieste a ďalej postupuje podľa § 36.

Kontrola na mieste

Kontrolu na mieste ministerstvo vykoná, ak existuje podozrenie z porušenia tohto zákona alebo rozhodnutia vydaného podľa tohto zákona, a to na základe

* 1. vlastnej iniciatívy ministerstva,
  2. podnetu konzultujúceho orgánu, alebo
  3. informácií poskytnutých Policajným zborom alebo spravodajskou službou.

Kontrola na mieste sa začína prvým úkonom ministerstva voči zahraničnému investorovi.

Kontrolu na mieste ministerstvo vykoná prostredníctvom najmenej dvoch zamestnancov poverených ministrom hospodárstva a v odôvodnených prípadoch prostredníctvom prizvaných zamestnancov konzultujúcich orgánov (ďalej len „kontrolóri“). Policajný zbor je povinný poskytnúť kontrolórom na žiadosť ministerstva ochranu a súčinnosť pri kontrole na mieste.

Kontrolóri sú pri výkone kontroly na mieste oprávnení

* 1. požadovať od zahraničného investora a cieľového subjektu potrebné doklady, písomnosti, informácie a písomné a ústne vysvetlenia,
  2. požadovať od zahraničného investora a cieľového subjektu predloženie potrebných dôkazov,
  3. vyhotoviť kópie dokladov, písomností a informácií podľa písmena a) alebo dôkazov podľa písmena b) v listinnej podobe alebo uložených v akejkoľvek elektronickej podobe,
  4. zadržať originály dokladov a písomností alebo nosiče, na ktorých sú zaznamenané doklady, písomnosti alebo informácie podľa písmena a) alebo dôkazy podľa písmena b), na nevyhnutný čas s cieľom vyhotoviť kópie alebo získať prístup k informáciám, ak ministerstvo nemôže počas výkonu kontroly na mieste, najmä z technických dôvodov, získať prístup k informáciám alebo vyhotoviť kópie podkladov alebo dokumentov,
  5. vstupovať na pozemky, ako aj do dopravných prostriedkov, priestorov, prevádzkarní a do iných objektov, ak sa používajú aj na podnikanie alebo na vykonávanie hospodárskej činnosti zahraničného investora a cieľového subjektu.

Kontrolóri sú pri vykonávaní kontroly na mieste povinní

* 1. vopred oznámiť začatie a cieľ výkonu kontroly zahraničnému investorovi a oznámenie zaslať na vedomie cieľovému subjektu; ak by oznámením o výkone kontroly na mieste mohlo dôjsť k zmareniu jej cieľa alebo ak hrozí, že doklady, písomnosti alebo iné dôkazy budú znehodnotené, zničené alebo pozmenené, kontrolóri sú povinní oznámenie urobiť najneskôr pri vstupe podľa odseku 4 písm. e),
  2. preukázať sa písomným poverením na výkon kontroly na mieste,
  3. umožniť na základe požiadavky zahraničného investora alebo cieľového subjektu nahliadnuť do preukazu totožnosti alebo služobného preukazu.

Písomné poverenie na výkon kontroly na mieste obsahuje meno, priezvisko a funkciu osoby, ktorá vydáva poverenie, označenie zahraničného investora, ktorého sa kontrola týka, miesto, v ktorom sa kontrola vykoná, časový rozsah vykonávania kontroly, predmet kontroly, mená a priezviská kontrolórov, číslo poverenia, dátum vydania poverenia, autorizáciu.

Ak počas výkonu kontroly nastanú skutočnosti, v dôsledku ktorých je potrebné zmeniť alebo doplniť písomné poverenie na vykonanie kontroly na mieste, vypracuje sa dodatok k písomnému povereniu, ktorý podpisuje minister hospodárstva. Dodatok k písomnému povereniu tvorí neoddeliteľnú súčasť písomného poverenia na vykonanie kontroly na mieste.

Zahraničný investor je pri výkone kontroly na mieste povinný

* 1. na požiadanie kontrolórov predložiť potrebné doklady, písomnosti, informácie a písomné a ústne vysvetlenia,
  2. na požiadanie kontrolórov predložiť potrebné dôkazy,
  3. umožniť kontrolórom vyhotovenie kópie dokladov, písomností a informácií podľa písmena a) alebo dôkazov podľa písmena b) v listinnej podobe alebo uložených v akejkoľvek elektronickej podobe,
  4. umožniť kontrolórom zadržanie originálov dokladov a písomností alebo nosičov, na ktorých sú zaznamenané doklady, písomnosti, informácie podľa písmena a) alebo dôkazy podľa písmena b), na nevyhnutný čas s cieľom vyhotoviť kópie alebo získať prístup k informáciám, ak ministerstvo nemôže počas výkonu kontroly na mieste, najmä z technických dôvodov, získať prístup k informáciám alebo vyhotoviť kópie podkladov alebo dokumentov,
  5. vydať kontrolórom potvrdenie o prevzatí zadržaných originálov dokladov a písomností alebo nosičov podľa písmena d) vrátane potvrdenia o ich úplnosti,
  6. umožniť kontrolórom vstup na pozemky, ako aj do dopravných prostriedkov, priestorov, prevádzkarní a do iných objektov, ak sa používajú aj na podnikanie alebo na vykonávanie hospodárskej činnosti zahraničného investora a cieľového subjektu,
  7. oboznámiť kontrolórov s osobitnými bezpečnostnými predpismi, ktoré sa vzťahujú na pozemky, dopravné prostriedky, priestory, prevádzkarne a iné objekty podľa písmena e), najneskôr v deň kontroly na mieste,
  8. vytvoriť vhodné materiálne a technické podmienky na vykonanie kontroly na mieste.

Povinnosti podľa odseku 8 sa primerane vzťahujú aj na cieľový subjekt.

Ak počas kontroly na mieste neboli zistené nedostatky, ministerstvo ukončí kontrolu vyznačením záznamu v spise. O ukončení kontroly na mieste ministerstvo informuje zahraničného investora, konzultujúce orgány, ministerstvo financií, Policajný zbor a spravodajské služby.

Ak počas kontroly na mieste boli zistené nedostatky, primerane sa uplatní postup podľa § 33 ods. 4 až 11.

Zmena rozhodnutia o podmienečnom povolení zahraničnej investície

1. Ministerstvo začne konanie o zmene rozhodnutia z úradnej moci, ak sa z vlastnej činnosti alebo iným spôsobom dozvie o skutočnostiach nasvedčujúcich, že mitigačné opatrenia alebo povinnosti, ktorými sa má zabezpečiť plnenie mitigačných opatrení, sa stali nepostačujúcimi.
2. Ministerstvo môže začať konanie o zmene rozhodnutia z úradnej moci, ak sa z vlastnej činnosti alebo iným spôsobom dozvie o skutočnostiach nasvedčujúcich, že mitigačné opatrenia alebo povinnosti, ktorými sa má zabezpečiť plnenie mitigačných opatrení, stratili svoje opodstatnenie alebo sa stali neprimerane prísnymi.
3. Ministerstvo začne konanie o zmene rozhodnutia na základe odôvodnenej žiadosti zahraničného investora nasvedčujúcej skutočnosti podľa odseku 1 alebo odseku 2.
4. Ak ministerstvo začne konanie o zmene rozhodnutia z úradnej moci, poskytne zahraničnému investorovi primeranú lehotu na predloženie vyjadrenia k dôvodom na začatie konania a príslušných dôkazov, najmenej 15 dní.
5. Ak sa v konaní o zmene rozhodnutia potvrdia skutočnosti podľa odseku 1 alebo odseku 2, ministerstvo vydá rozhodnutie o zmene rozhodnutia o podmienečnom povolení zahraničnej investície v časti mitigačných opatrení alebo v časti povinností, ktorými sa má zabezpečiť plnenie mitigačných opatrení.
6. Ak žiadosť o zmenu rozhodnutia podľa odseku 3 neobsahuje všetky informácie a dôkazy nevyhnutné na posúdenie okolností uvedených v odseku 1 alebo odseku 2, alebo ak zo stanoviska ministerstva, stanovísk konzultujúcich orgánov, informácií od Policajného zboru a spravodajskej služby a informácií zabezpečených v rámci súčinnosti podľa § 46, postupom podľa § 47 alebo spoluprácou podľa § 48, vyplýva, že nie sú splnené predpoklady podľa odseku 1 alebo odseku 2 na vydanie rozhodnutia o zmene rozhodnutia o podmienečnom povolení zahraničnej investície, ministerstvo ukončí konanie o zmene rozhodnutia vyznačením záznamu v spise. Proti rozhodnutiu o ukončení konania nemožno podať rozklad. O ukončení konania ministerstvo informuje zahraničného investora, konzultujúce orgány, ministerstvo financií, Policajný zbor a spravodajské služby.
7. Rozhodnutie o podmienečnom povolení zahraničnej investície možno zmeniť len počas doby, kedy je zahraničný investor povinný plniť mitigačné opatrenia, určené v rozhodnutí o podmienečnom povolení zahraničnej investície.
8. Vo veciach konania o zmene rozhodnutia, ktoré nie sú upravené v odsekoch 1 až 7 sa primerane použijú ustanovenia § 19 a 20, § 22, § 25 až 27.

### Piata časť

## SPRÁVNE DELIKTY, PRIESTUPKY A SANKCIE

Správne delikty

1. Zahraničný investor sa dopustí správneho deliktu, ak
2. po začatí preverovania zahraničnej investície, neposkytne súčinnosť podľa § 27 ods. 5, a tým sťaží ďalší priebeh konania o zahraničnej investícii,
3. poruší niektorú z povinností podľa § 30 ods. 1 a 2 alebo § 31 ods. 1 a 2,
4. poruší niektorú z povinností podľa § 33 ods. 2 a § 34 ods. 8 a tým sťaží výkon kontroly alebo zásadne ovplyvní výsledok kontroly,
5. poruší povinnosť podľa § 49 ods. 10 a tým sťaží spoluprácu podľa osobitného predpisu.1)
6. Za správny delikt podľa odseku 1 ministerstvo uloží zahraničnému investorovi pokutu, ktorá nepresiahne hodnotu zahraničnej investície alebo hodnotu rovnajúcu sa 1 % celkového čistého obratu dosiahnutého zahraničným investorom na úrovni skupiny za posledné ukončené účtovné obdobie, podľa toho, ktorá hodnota je vyššia.
7. Ak nie je možné určiť žiadnu hodnotu podľa odseku 2 alebo jej určenie spôsobuje neprimerané prieťahy v konaní, ministerstvo uloží zahraničnému investorovi pokutu najviac vo výške 500 000 eur.
8. Za uhradenie pokuty zodpovedajú spoločne a nerozdielne zahraničný investor spolu s ktoroukoľvek osobou, ktorá je zahraničným investorom ovládaná alebo ho ovláda a s konečným užívateľom výhod zahraničného investora.
9. Pri určovaní výšky pokuty ministerstvo prihliada najmä na závažnosť, spôsob, čas trvania a následky protiprávneho konania. Okrem týchto kritérií ministerstvo pri ukladaní pokuty prihliada aj na iné relevantné skutočnosti, najmä na opakovanie protiprávneho konania a odmietnutie spolupracovať s ministerstvom.
10. Pokuta je splatná do 30 dní od nadobudnutia právoplatnosti rozhodnutia o spáchaní správneho deliktu a uložení pokuty, ak v tomto rozhodnutí nie je určená dlhšia lehota jej splatnosti.
11. Pokuty sú príjmom štátneho rozpočtu.
12. Ak sa zahraničný investor dopustí správneho deliktu podľa odseku 1 v rozhodnutí o spáchaní správneho deliktu a uložení pokuty ministerstvo spolu s uložením pokuty vyzve zahraničného investora na nápravu, na čo určí primeranú lehotu.
13. Ak ide o správny delikt podľa odseku 1 písm. a) v konaní o uskutočnenej zahraničnej investícii a zahraničný investor nevykoná nápravu podľa odseku 8,
14. v prípade potreby zabezpečenia ďalšieho priebehu konania o zahraničnej investícii, ministerstvo uloží pokutu opakovane, alebo
15. v prípade predpokladu negatívneho vplyvu zahraničnej investície, ministerstvo vydá rozhodnutie o zákaze zahraničnej investície do desiatich dní od uplynutia lehoty podľa odseku 8; ustanovenia § 23 ods. 3 až 5 sa použijú primerane.
16. Zahraničný investor sa dopustí správneho deliktu, ak poskytne ministerstvu
17. nepravdivé alebo neúplné informácie, podklady alebo vysvetlenia a tým zásadne ovplyvní výsledok konania o zahraničnej investícii,
18. nepravdivé alebo neúplné informácie, podklady alebo vysvetlenia v správach podľa § 30 ods. 1 a 2 alebo pri výkone kontroly, a tým sťaží výkon kontroly alebo zásadne ovplyvní výsledok kontroly,
19. nepravdivé alebo neúplné informácie, podklady alebo vysvetlenia podľa § 49 ods. 10 a tým sťaží spoluprácu podľa osobitného predpisu.1)
20. Za správny delikt podľa odseku 1 ministerstvo uloží zahraničnému investorovi pokutu, ktorá nepresiahne hodnotu zahraničnej investície alebo hodnotu rovnajúcu sa 1,5 % celkového čistého obratu dosiahnutého zahraničným investorom na úrovni skupiny za posledné ukončené účtovné obdobie, podľa toho, ktorá hodnota je vyššia.
21. Ak nie je možné určiť žiadnu hodnotu podľa odseku 2 alebo jej určenie spôsobuje neprimerané prieťahy v konaní, ministerstvo uloží zahraničnému investorovi pokutu najviac vo výške 1 000 000 eur.
22. Vo veciach pokuty za správne delikty podľa odseku 1 sa primerane uplatní § 36 ods. 4 až 7.
23. Ak sa zahraničný investor dopustí správneho deliktu podľa odseku 1 písm. a), ministerstvo túto skutočnosť zistí až po ukončení konania o zahraničnej investícii, a poskytnutie nepravdivých alebo neúplných informácií alebo podkladov mohlo mať významný vplyv na posúdenie vplyvu zahraničnej investície, spolu s uložením pokuty zahraničnému investorovi ministerstvo nariadi obnovu konania podľa § 45.
24. Ak sa zahraničný investor dopustí správneho deliktu podľa odseku 1 písm. b), ministerstvo túto skutočnosť zistí až po ukončení kontroly, a poskytnutie nepravdivých alebo neúplných informácií alebo podkladov mohlo mať významný vplyv na jej výsledok, spolu s uložením pokuty zahraničnému investorovi ministerstvo uskutoční opakovanú kontrolu.
25. Zahraničný investor sa dopustí správneho deliktu, ak
26. uskutoční kritickú zahraničnú investíciu v rozpore s § 15 ods. 1.
27. poruší zákaz zahraničnej investície alebo povinnosť zvrátiť uskutočnenú zahraničnú investíciu,
28. poruší niektoré z mitigačných opatrení alebo niektorú z povinností, ktorými sa má zabezpečiť plnenie mitigačných opatrení,
29. poruší povinnosť ustanoviť správcu podľa § 23 ods. 4 písm. c), alebo
30. poruší povinnosť obmedzenia práv alebo zákazu výkonu práv podľa § 59 ods. 1 alebo ods. 2.
31. Za správny delikt podľa odseku 1 ministerstvo uloží zahraničnému investorovi pokutu, ktorá nepresiahne hodnotu zahraničnej investície alebo hodnotu rovnajúcu sa 2 % celkového čistého obratu dosiahnutého zahraničným investorom na úrovni skupiny za posledné ukončené účtovné obdobie, podľa toho, ktorá hodnota je vyššia.
32. Ak nie je možné určiť žiadnu hodnotu podľa odseku 2 alebo jej určenie spôsobuje neprimerané prieťahy v konaní, ministerstvo uloží zahraničnému investorovi pokutu najviac vo výške 5 000 000 eur.
33. Vo veciach pokuty za správne delikty podľa odseku 1 sa primerane uplatní § 37 ods. 4 až 7.
34. Ak sa zahraničný investor dopustí správneho deliktu podľa odseku 1 písm. a), spolu s vydaním rozhodnutia o spáchaní správneho deliktu a uložení pokuty ministerstvo začne konanie z úradnej moci bez ohľadu na lehotu podľa § 16 ods. 1.
35. Ak sa zahraničný investor dopustí správneho deliktu podľa odseku 1 písm. b), v rozhodnutí o spáchaní správneho deliktu a uložení pokuty ministerstvo spolu s uložením pokuty vyzve zahraničného investora na nápravu v súlade s rozhodnutím o zákaze zahraničnej investície, na čo určí primeranú lehotu; ďalej sa použije § 43 ods. 3 a 4.
36. Ak sa zahraničný investor dopustí správneho deliktu podľa odseku 1 písm. c), v rozhodnutí o spáchaní správneho deliktu a uložení pokuty ministerstvo spolu s uložením pokuty vyzve zahraničného investora na plnenie porušených mitigačných opatrení alebo povinností a obnovenie stavu v súlade s rozhodnutím o podmienečnom povolení zahraničnej investície, na čo určí primeranú lehotu. Ak zahraničný investor neodstráni porušenie v určenej lehote, ministerstvo vydá rozhodnutie o zákaze zahraničnej investície do desiatich dní od uplynutia lehoty podľa prvej vety; ustanovenia § 24 ods. 3 až 5 sa použijú primerane.
37. Ak sa zahraničný investor dopustí správneho deliktu podľa odseku 1 písm. d) a e), v rozhodnutí o spáchaní správneho deliktu a uložení pokuty ministerstvo spolu s uložením pokuty vyzve zahraničného investora na nápravu, na čo určí primeranú lehotu. Ak zahraničný investor nevykoná nápravu v určenej lehote, ministerstvo uloží pokutu opakovane.
38. Cieľový subjekt sa dopustí správneho deliktu, ak
    1. po začatí preverovania zahraničnej investície neposkytne súčinnosť podľa § 27 ods. 5 v spojitosti s § 27 ods. 3 písm. c) a tým sťaží ďalší priebeh konania o zahraničnej investícii,
    2. po začatí preverovania zahraničnej investície neposkytne súčinnosť podľa § 27 ods. 5 v spojitosti s § 27 ods. 3 písm. d) a tým zásadne ovplyvní výsledok konania o zahraničnej investícii.
    3. poruší niektorú z povinností podľa § 33 ods. 2 alebo § 34 ods. 8 a tým sťaží výkon kontroly alebo zásadne ovplyvní výsledok kontroly,
    4. poskytne nepravdivé alebo neúplné informácie, podklady alebo vysvetlenia pri výkone kontroly, a tým sťaží výkon kontroly alebo zásadne ovplyvní výsledok kontroly,
    5. poskytne ministerstvu nepravdivé alebo neúplné informácie, podklady alebo vysvetlenia podľa § 49 ods. 10 a tým sťaží spoluprácu podľa osobitného predpisu.1)
39. Za správny delikt podľa odseku 1 ministerstvo uloží cieľovému subjektu pokutu najviac vo výške 250 000 eur, a to aj opakovane.
40. Vo veciach pokuty za správne delikty podľa odseku 1 sa primerane uplatní § 36 ods. 4 až 7.
41. Ak sa cieľový subjekt dopustí správneho deliktu podľa odseku 1 písm. b), primerane sa uplatní § 37 ods. 5.
42. Ak sa cieľový subjekt dopustí správneho deliktu podľa odseku 1 písm. d), primerane sa uplatní § 37 ods. 6.

## Priebeh konania o správnom delikte a uložení pokuty

1. Ministerstvo začne konanie o správnom delikte a uložení pokuty do jedného roka odo dňa, keď sa dozvedelo o porušení povinnosti, najneskôr do troch rokov odo dňa, keď k porušeniu povinnosti došlo.
2. O začatí konania o správnom delikte a uložení pokuty ministerstvo informuje zahraničného investora alebo cieľový subjekt podľa toho, kto sa mal správneho deliktu dopustiť, a poskytne mu primeranú lehotu na vyjadrenie a predloženie dôkazov, najmenej 15 dní od doručenia informácie o začatí konania.
3. Ministerstvo je povinné zistiť presne a úplne skutočný stav veci a za tým účelom si obstarať potrebné podklady pre rozhodnutie. Rozsah zisťovania a spôsob obstarania podkladov pre rozhodnutie určuje ministerstvo; pritom nie je viazané len návrhmi zahraničného investora a cieľového subjektu.
4. Podkladom pre rozhodnutie sú najmä podania, návrhy a vyjadrenia zahraničného investora alebo cieľového subjektu, podľa toho, kto sa mal správneho deliktu dopustiť, dôkazy, čestné vyhlásenia, ako aj skutočnosti všeobecne známe alebo známe ministerstvu z jeho úradnej činnosti. Údaje z informačných systémov verejnej správy a výpisy z nich, okrem údajov a výpisov z registra trestov, sa považujú za všeobecne známe skutočnosti a sú použiteľné na právne účely. Tieto údaje sa nemusia preukazovať dokladmi. Doklady vydané ministerstvom a obsah vlastných evidencií ministerstva sa považujú za skutočnosti známe ministerstvu z úradnej činnosti, ktoré sa nemusia dokladovať.
5. Ak v konaní o správnom delikte a uložení pokuty nebolo preukázané spáchanie správneho deliktu, ministerstvo ukončí konanie vyznačením záznamu v spise. Proti rozhodnutiu o ukončení konania nemožno podať rozklad. O ukončení konania ministerstvo informuje zahraničného investora alebo cieľový subjekt, podľa toho, kto sa správneho deliktu dopustil, konzultujúce orgány, ministerstvo financií, Policajný zbor a spravodajské služby.
6. Ak v konaní o správnom delikte a uložení pokuty bolo preukázané spáchanie správneho deliktu, ministerstvo vydá rozhodnutie o spáchaní správneho deliktu a uložení pokuty, ktoré zašle zahraničnému investorovi alebo cieľovému subjektu, podľa toho, kto sa správneho deliktu dopustil, a na vedomie konzultujúcim orgánom, ministerstvu financií, Policajnému zboru a spravodajským službám.

## Rozhodnutie o spáchaní správneho deliktu a uložení pokuty

1. Rozhodnutie o spáchaní správneho deliktu a uložení pokuty sa vyhotovuje v elektronickej podobe podľa zákona o e-Governmente a obsahuje
2. výrok, v ktorom sa uvedie
3. špecifikácia spáchaného správneho deliktu,
4. identifikácia páchateľa správneho deliktu,
5. výška pokuty uloženej za správny delikt,
6. lehota na uhradenie pokuty podľa tretieho bodu,
7. výzva podľa § 36 ods. 8, alebo podľa § 38 ods. 6, 7 alebo ods. 8, podľa toho, o aký správny delikt ide,
8. lehota na splnenie povinnosti podľa piateho bodu,
9. odôvodnenie,
10. poučenie o opravnom prostriedku,
11. označenie orgánu, ktorý rozhodnutie vydal,
12. dátum vydania,
13. meno, priezvisko a funkciu oprávnenej osoby a
14. autorizáciu.
15. Rozhodnutie o spáchaní správneho deliktu a uložení pokuty je exekučným titulom.13)

## Právoplatnosť, vykonateľnosť a preskúmanie rozhodnutia o spáchaní správneho deliktu a uložení pokuty

1. Proti rozhodnutiu o spáchaní správneho deliktu a uložení pokuty je prípustný rozklad; podanie rozkladu nemá odkladný účinok.
2. Rozhodnutie o spáchaní správneho deliktu a uložení pokuty sa stáva právoplatným márnym uplynutím lehoty na podanie rozkladu.
3. Rozklad proti rozhodnutiu o spáchaní správneho deliktu a uložení pokuty má právo podať ten, kto sa mal správneho deliktu dopustiť, na ministerstve do 15 dní odo dňa doručenia rozhodnutia. Zmeškanie lehoty na podanie rozkladu nemožno odpustiť okrem prípadu, kedy k zmeškaniu lehoty došlo v dôsledku nesprávneho poučenia alebo chýbajúceho poučenia a k podaniu rozkladu došlo najneskôr do dvoch mesiacov odo dňa doručenia rozhodnutia.
4. Podaný rozklad možno vziať späť, kým sa o ňom nerozhodlo; v tom prípade ho nemožno podať znova.
5. O rozklade rozhoduje minister hospodárstva na základe návrhu ním ustanovenej osobitnej komisie. Proti tomuto rozhodnutiu nemožno podať rozklad.
6. Rozhodnutie napadnuté rozkladom sa preskúma v celom rozsahu; ak je to nevyhnutné, doterajšie konanie sa doplní, prípadne zistené vady sa odstránia.
7. Ak sú pre to dôvody, minister napadnuté rozhodnutie zmení alebo zruší, inak rozklad zamietne a rozhodnutie potvrdí.
8. Pokiaľ je to vhodnejšie najmä z dôvodov rýchlosti alebo hospodárnosti, minister napadnuté rozhodnutie zruší a vec vráti na nové prejednanie a rozhodnutie; v rámci nového prejednania a rozhodovania je právny názor ministra uvedený v rozhodnutí o rozklade záväzný.
9. Rozhodnutie o spáchaní správneho deliktu a uložení pokuty je preskúmateľné súdom; ustanovenie § 25 ods. 3 sa použije primerane.

## Výkon rozhodnutia o spáchaní správneho deliktu a uložení pokuty

1. Ak ten, kto sa dopustil správneho deliktu, v určenej lehote dobrovoľne nesplní povinnosť mu uloženú rozhodnutím o spáchaní správneho deliktu a uložení pokuty, ktoré je vykonateľné, výkon rozhodnutia sa uskutoční; ustanovenia § 26 ods. 2 až 4 sa použijú primerane.
2. Ak ide o správny delikt podľa § 36 ods. 1 písm. b), ministerstvo môže upustiť od podania návrhu na vykonanie exekúcie, ak zahraničný investor v lehote splatnosti pokuty splní povinnosť, ktorej porušením spáchal správny delikt.
3. Ak sa zahraničný investor dopustí správneho deliktu podľa § 38 ods. 1 písm. b) a v určenej lehote nevykoná nápravu v súlade s výzvou ministerstva podľa § 38 ods. 6, ministerstvo podá návrh na vykonanie exekúcie formou verejnej dražby príslušného obchodného podielu, príslušného podniku alebo jeho časti, ktorých sa rozhodnutie o zákaze zahraničnej investície týka.
4. Z výťažku z predaja príslušného obchodného podielu, príslušného podniku alebo jeho časti podľa odseku 3 sa uhradia náklady vynaložené na predaj tohto obchodného podielu, podniku alebo jeho časti, pokuta uložená za správny delikt podľa § 38 ods. 1 písm. b), ak ju zahraničný investor včas neuhradil a iné splatné a nezaplatené pohľadávky štátu. Zvyšná časť výťažku z predaja prislúcha zahraničnému investorovi.

## Priestupky

1. Priestupku sa dopustí zahraničný investor, ktorý je fyzickou osobou v prípade protiprávneho konania podľa § 36 ods. 1, za ktoré ministerstvo uloží pokutu, ktorá nepresiahne hodnotu zahraničnej investície. Ak nie je možné určiť hodnotu podľa prvej vety alebo jej určenie spôsobuje neprimerané prieťahy v konaní, ministerstvo uloží pokutu najviac vo výške 500 000 eur. Vo veciach pokuty za priestupok podľa prvej vety sa primerane uplatní § 36 ods. 4 až 7, pričom ďalej sa použije § 36 ods. 8 a 9 a § 40 až 43.
2. Priestupku sa dopustí zahraničný investor, ktorý je fyzickou osobou v prípade protiprávneho konania podľa § 37 ods. 1, za ktoré ministerstvo uloží pokutu, ktorá nepresiahne hodnotu zahraničnej investície. Ak nie je možné určiť hodnotu podľa prvej vety alebo jej určenie spôsobuje neprimerané prieťahy v konaní, ministerstvo uloží pokutu najviac vo výške 1 000 000 eur. Vo veciach pokuty za priestupok podľa prvej vety sa primerane sa uplatní § 36 ods. 4 až 7, pričom ďalej sa použije § 37 ods. 5 a 6 a § 40 až 43.
3. Priestupku sa dopustí zahraničný investor, ktorý je fyzickou osobou v prípade protiprávneho konania podľa § 38 ods. 1, za ktoré ministerstvo uloží pokutu, ktorá nepresiahne hodnotu zahraničnej investície. Ak nie je možné určiť hodnotu podľa prvej vety alebo jej určenie spôsobuje neprimerané prieťahy v konaní, ministerstvo uloží pokutu najviac vo výške 5 000 000 eur. Vo veciach pokuty za priestupok podľa prvej vety sa primerane uplatní § 36 ods. 4 až 7, pričom ďalej sa použije § 38 ods. 5 až 8 a § 40 až 43.

## Obnova konania

1. Obnovu konania možno nariadiť z dôvodu podľa § 37 ods. 5 v lehote troch mesiacov odo dňa, kedy sa ministerstvo dozvedelo o protiprávnom konaní podľa § 37 ods. 1 písm. a) alebo § 44 ods. 2, najneskôr však do troch rokov od zaslania potvrdenia podľa § 18 ods. 5 alebo ods. 7 alebo troch rokov od právoplatnosti rozhodnutia podľa § 21 alebo § 22.
2. O obnove konania ministerstvo informuje zahraničného investora, cieľový subjekt, konzultujúce orgány, ministerstvo financií, Policajný zbor a spravodajské služby.
3. Na obnovené konanie sa primerane použije postup podľa § 19 až 28.
4. Novým rozhodnutím vo veci sa pôvodné rozhodnutie zrušuje.

### Šiesta časť

## OSOBITNÉ OPRÁVNENIA MINISTERSTVA

## Oprávnenie požadovať súčinnosť

1. Ministerstvo je oprávnené v rozsahu potrebnom na plnenie svojich úloh podľa tohto zákona a osobitného predpisu1) požiadať o súčinnosť orgány štátnej správy, ktoré nie sú uvedené v § 9 a 10, subjekty územnej samosprávy a verejnoprávne inštitúcie.[[15]](#footnote-16))
2. Orgány štátnej správy, subjekty územnej samosprávy a verejnoprávne inštitúcie podľa odseku 1 sú povinné poskytnúť ministerstvu požadovanú súčinnosť, ak osobitný predpis neustanovuje inak.[[16]](#footnote-17))

1. Povinnosť poskytnutia súčinnosti sa taktiež nevzťahuje na prípady, kedy by v dôsledku poskytnutia informácií mohlo dôjsť k ohrozeniu účelnosti alebo cieľa prešetrovania, správneho konania alebo súdneho konania alebo porušeniu osobitným predpisom ustanovenej alebo uznanej povinnosti mlčanlivosti.
2. Na účely tohto zákona sa súčinnosťou rozumie bezplatné poskytnutie informácií, ktoré ministerstvo označí v žiadosti o súčinnosť, a iných informácií, ktoré môžu prispieť k posúdeniu rizika negatívneho vplyvu zahraničnej investície, kvalifikovaného podnetu, pripomienky členského štátu Európskej únie alebo stanoviska Európskej komisie podľa osobitného predpisu,1) vplyvu zahraničnej investície na bezpečnosť a verejný poriadok Slovenskej republiky alebo ku kontrole, a to v lehote určenej ministerstvom.

## Oprávnenie na prístup do informačných systémov verejnej správy

1. V rozsahu potrebnom na plnenie úloh ustanovených týmto zákonom a osobitným predpisom1) má ministerstvo právo na bezplatný prístup do informačných systémov verejnej správy[[17]](#footnote-18)) vrátane prípadov, ak je prevádzka informačných systémov zverená iným právnickým osobám alebo fyzickým osobám, okrem informačných systémov verejnej správy, ktoré sa týkajú zabezpečenia obrany Slovenskej republiky, bezpečnosti Slovenskej republiky alebo ochrany utajovaných skutočností[[18]](#footnote-19)) a citlivých informácií.[[19]](#footnote-20)) Tieto informácie vrátane osobných údajov sa poskytujú a sprístupňujú bez súhlasu dotknutej osoby a o ich poskytnutí a sprístupnení sa dotknuté osoby neinformujú.
2. Orgány verejnej správy sú povinné žiadosti ministerstva o prístup do informačných systémov verejnej správy vyhovieť, ak osobitný predpis neustanovuje inak;[[20]](#footnote-21)) ustanovenie § 46 ods. 3 sa použije primerane.

## Oprávnenie k medzinárodnej spolupráci

Ak je to potrebné na plnenie úloh ustanovených týmto zákonom a osobitným predpisom,1) ministerstvo má právo na spoluprácu so štátnymi orgánmi inej krajiny za účelom overenia informácií poskytnutých zahraničným investorom a cieľovým subjektom alebo za účelom overenia plnenia mitigačných opatrení.

## Niektoré ustanovenia týkajúce sa spolupráce v oblasti

## preverovania priamych zahraničných investícií v Európskej únii

1. Ministerstvo informuje členské štáty Európskej únie a Európsku komisiu o začatí preverovania podľa § 19, ak je predmetom preverovania priama zahraničná investícia podľa osobitného predpisu.[[21]](#footnote-22))
2. Ministerstvo je oprávnené poskytnúť konzultujúcim orgánom, Policajnému zboru a spravodajským službám
   1. oznámenie o preverovaní priamej zahraničnej investície v inom členskom štáte Európskej únie,
   2. žiadosť iného členského štátu Európskej únie o poskytnutie pripomienok k priamej zahraničnej investícii na jeho území,
   3. žiadosť iného členského štátu Európskej únie alebo Európskej komisie o informácie týkajúce sa priamej zahraničnej investície v Slovenskej republike,
   4. pripomienku iného členského štátu Európskej únie a stanovisko Európskej komisie k priamej zahraničnej investícii v Slovenskej republike.
3. Ministerstvo a konzultujúce orgány posudzujú vplyv priamej zahraničnej investície v inom členskom štáte Európskej únie na bezpečnosť a verejný poriadok Slovenskej republiky.
4. Ak sa ministerstvo domnieva, že priama zahraničná investícia v inom členskom štáte Európskej únie môže mať negatívny vplyv na bezpečnosť alebo verejný poriadok Slovenskej republiky alebo má relevantné informácie týkajúce sa priamej zahraničnej investície v inom členskom štáte Európskej únie, uplatní pripomienky k tejto priamej zahraničnej investícii v súlade s osobitným predpisom.[[22]](#footnote-23))
5. Pri uplatnení pripomienok podľa odseku 4 ministerstvo zohľadní návrhy pripomienok poskytnuté konzultujúcimi orgánmi a informácie doručené Policajným zborom a spravodajskou službou. Ak návrhy pripomienok alebo informácie týkajúce sa priamej zahraničnej investície v inom členskom štáte Európskej únie nadväzujú na oznámenie podľa odseku 2 písm. a),
6. konzultujúce orgány do desiatich dní od doručenia oznámenia informujú ministerstvo o svojom úmysle zaslať návrh pripomienok a do 30 dní od doručenia oznámenia doručia ministerstvu návrh pripomienok,
7. Policajný zbor a spravodajská služba sú oprávnené oznámiť ministerstvu do desiatich dní od doručenia oznámenia svoj úmysel zaslať informácie odôvodňujúce podanie pripomienok a tieto informácie ministerstvu doručia do 30 dní od doručenia oznámenia.
8. Ak ministerstvo na základe vlastného podnetu, podnetu konzultujúceho orgánu, Policajného zboru alebo spravodajskej služby požiada o dodatočné informácie k oznámeniu podľa odseku 2 písm. a), lehoty podľa odseku 5 sa primerane predĺžia.
9. Ak ide o žiadosť iného členského štátu Európskej únie o poskytnutie pripomienok k priamej zahraničnej investícii na jeho území, odseky 3 až 6 sa použijú primerane.
10. Ak sa ministerstvo alebo iný konzultujúci orgán domnieva, že priama zahraničná investícia v Slovenskej republike môže mať negatívny vplyv na bezpečnosť alebo verejný poriadok Slovenskej republiky, ministerstvo môže požiadať ostatné členské štáty Európskej únie o pripomienky a Európsku komisiu o stanovisko k tejto priamej zahraničnej investícii.
11. Dôvodné pripomienky členských štátov Európskej únie a stanoviská Európskej komisie sa zohľadňujú v primeranej miere ustanovenej osobitným predpisom.1) Ak v prípade priamej zahraničnej investície, ktorá môže mať vplyv na projekty alebo programy v záujme Európskej únie,[[23]](#footnote-24)) nie je stanovisko Európskej komisie zohľadnené v miere ustanovenej osobitným predpisom,[[24]](#footnote-25)) ministerstvo poskytne Európskej komisii vysvetlenie.
12. Ministerstvo je oprávnené vyžiadať si od zahraničného investora a cieľového subjektu informácie, podklady a vysvetlenia potrebné pre plnenie povinností podľa osobitného predpisu.[[25]](#footnote-26)) Zahraničný investor a cieľový subjekt majú povinnosť doručiť informácie, podklady a vysvetlenia podľa prvej vety do 15 dní od doručenia žiadosti ministerstva.

### Siedma časť

## OCHRANA INFORMÁCIÍ

Bezpečnostný spis

1. Informácie, ktoré sú súčasťou spisu vedeného v súvislosti s konkrétnou zahraničnou investíciou alebo priamou zahraničnou investíciou podľa § 49 (ďalej len „bezpečnostný spis”), sú údajmi súvisiacimi s ochranou utajovaných skutočností18) a nevzťahujú sa na ne ustanovenia osobitného predpisu o ochrane osobných údajov.[[26]](#footnote-27))
2. Informácie, ktoré sú súčasťou bezpečnostného spisu, možno použiť iba na plnenie úloh podľa tohto zákona a osobitného predpisu.1) Informácie podľa prvej vety možno použiť aj na účely ustanovené osobitným predpisom,[[27]](#footnote-28)) okrem informácií poskytnutých Policajným zborom alebo spravodajskou službou a informácií poskytnutých členským štátom Európskej únie alebo Európskou komisiou v rámci spolupráce v oblasti preverovania priamych zahraničných investícií v Európskej únii podľa § 49.
3. Informácie a podnety doručené Policajným zborom a spravodajskou službou sú súčasťou bezpečnostného spisu a ministerstvo ich môže poskytnúť konzultujúcim orgánom, členským štátom Európskej únie a Európskej komisii v rámci spolupráce v oblasti preverovania priamych zahraničných investícií v Európskej únii podľa § 49 len na základe predchádzajúceho písomného súhlasu Policajného zboru alebo spravodajskej služby.
4. Zahraničný investor a cieľový subjekt majú právo nazerať do bezpečnostného spisu, robiť si z neho výpisy, odpisy a dostať z neho kópie s výnimkou zápisníc o hlasovaní alebo dostať informáciu zo spisov s výnimkou zápisníc o hlasovaní iným spôsobom. Práva podľa prvej vety sa nevzťahujú na informácie a podklady poskytnuté Policajným zborom alebo spravodajskými službami, ani na informácie a podklady získané v rámci spolupráce v oblasti preverovania priamych zahraničných investícií v Európskej únii podľa § 49.
5. Ministerstvo je povinné umožniť nazerať do spisov verejnému ochrancovi práv v súvislosti s výkonom jeho pôsobnosti.
6. Ministerstvo je povinné urobiť opatrenie, aby sa postupom podľa odsekov 4 a 5 neporušila ochrana utajovaných skutočností alebo iných informácií chránených osobitnými predpismi,[[28]](#footnote-29)) bankové tajomstvo, daňové tajomstvo, obchodné tajomstvo, alebo ochrana inej informácie, ktorú zahraničný investor, cieľový subjekt alebo podávateľ kvalifikovaného podnetu označí za dôvernú informáciu, ktorá je dostupná len obmedzenému okruhu osôb a jej sprístupnením by mohlo dôjsť k ujme na právom chránených záujmoch osoby, ktorá ju poskytla alebo inej osoby alebo aby sa neporušila zákonom uložená alebo uznaná povinnosť mlčanlivosti.
7. Ministerstvo poskytuje kópie zo spisu za úhradu materiálnych nákladov spojených so zhotovením kópií, zadovážením technických nosičov a s ich odoslaním.

Povinnosť zachovávať mlčanlivosť

1. Osoby, ktoré sa podieľajú na plnení úloh podľa tohto zákona alebo podľa osobitného predpisu,1) sú povinné zachovávať mlčanlivosť o všetkých skutočnostiach, o ktorých sa v tejto súvislosti dozvedeli.
2. Povinnosť zachovávať mlčanlivosť trvá aj po skončení štátnozamestnaneckého vzťahu alebo obdobného vzťahu.
3. Za porušenie povinnosti zachovávať mlčanlivosť sa nepovažuje poskytnutie informácie
   1. súdu,
   2. orgánu činnému v trestnom konaní na trestné konanie,
   3. službe kriminálnej polície Policajného zboru a službe finančnej polície Policajného zboru na plnenie ich úloh,[[29]](#footnote-30))
   4. prokuratúre na plnenie jej úloh,[[30]](#footnote-31))
   5. ústrednému orgánu štátnej správy, ak je to nevyhnutné na plnenie úloh ustanovených zákonom, a to výlučne v rozsahu informácie o začatí konania o zahraničnej investícii a informácie o výsledku konania o zahraničnej investícii.

### Ôsma časť

## ZÁVEREČNÉ USTANOVENIA

Spoločné ustanovenia

1. Na konanie podľa tohto zákona sa nevzťahuje správny poriadok.
2. Na účel prístupu k informáciám podľa osobitného predpisu[[31]](#footnote-32)) sa informácie získané alebo vytvorené pri plnení úloh podľa tohto zákona považujú za výkon dohľadu nad zahraničnými investíciami. Informáciami podľa prvej vety sú aj informácie o rozhodnutí alebo o inom výsledku dohľadu, pričom ich sprístupnenie podľa osobitného predpisu31) sa zakazuje.

Podanie

1. Podania sa robia v štátnom jazyku.[[32]](#footnote-33)) Na podania v inom ako štátnom jazyku sa neprihliada okrem podaní doručených v rámci spolupráce podľa § 48 a 49.
2. Podanie podľa tohto zákona, ktoré obsahuje utajované skutočnosti, sa podáva na ministerstvo v súlade s osobitným predpisom.16)
3. Podanie podľa tohto zákona, ktoré neobsahuje utajované skutočnosti, sa podáva na ministerstvo formou elektronického podania podľa zákona o e-Governmente.
4. Ak osoba, ktorá robí podanie podľa tohto zákona, nemá zriadenú elektronickú schránku a nemá povinnosť mať ju zriadenú, podanie môže urobiť v listinnej podobe.
5. Podanie urobené formou elektronického podania podľa zákona o e-Governmente bez autorizácie treba do piatich dní od jeho odoslania ministerstvu doplniť v elektronickej podobe autorizované podľa zákona o e-Governmente. Ministerstvo na dodatočné doplnenie podania nevyzýva.
6. Ak podanie má ustanovenú formu, podanie možno urobiť len v tejto forme. Na podanie, ktoré nie je urobené v ustanovenej forme, ministerstvo nemusí prihliadať; ministerstvo o tom osobu, ktorá urobila podanie, bezodkladne upovedomí.
7. Zahraničný investor a cieľový subjekt sú oprávnení v podaní označiť informácie alebo podklady, ktoré považujú za chránené informácie. Ak ide o označenie informácie alebo podkladu podľa prvej vety zahraničný investor alebo cieľový subjekt predloží písomné odôvodnenie takéhoto označenia a informácie alebo podklady predloží aj v takom znení, ktoré neobsahuje chránené informácie.

Doručovanie

1. Doručovanie písomností konzultujúcim orgánom, ministerstvu financií, Policajnému zboru, spravodajským službám, členským štátom Európskej únie a Európskej komisii, ktoré obsahujú utajované skutočnosti, sa riadi osobitným predpisom.16)
2. Písomnosti, ktoré neobsahujú utajované skutočnosti, ministerstvo doručuje do elektronickej schránky podľa zákona o e-Governmente.
3. Ak zahraničný investor alebo cieľový subjekt nemá zriadenú elektronickú schránku a nemá povinnosť mať ju zriadenú, ministerstvo doručuje písomnosti podľa tohto zákona do vlastných rúk adresátovi alebo osobe, ktorá sa preukáže jeho splnomocnením na preberanie zásielok.
4. Ak adresát písomnosti, ktorá sa má doručiť do vlastných rúk, neprevezme písomnosť, písomnosť sa považuje za doručenú dňom vrátenia nedoručenej zásielky ministerstvu, aj keď sa adresát o tom nedozvedel.
5. Ak zahraničný investor alebo cieľový subjekt bezdôvodne odoprel písomnosť prijať, písomnosť je doručená dňom, keď sa jej prijatie odoprelo; na to musí doručovateľ adresáta upozorniť.
6. Ak je doručovanie zahraničnému investorovi spojené s ťažkosťami alebo s prieťahmi alebo ak ide o zahraničného investora so sídlom v zahraničí a zahraničný investor nie je zastúpený advokátom alebo iným zvoleným zástupcom, ministerstvo môže uložiť, aby si zahraničný investor na prijímanie písomností zvolil zástupcu, ktorému možno písomnosti doručovať bez ťažkostí a prieťahov, na čo ministerstvo určí primeranú lehotu, najmenej 15 dní. Ak si zahraničný investor zástupcu nezvolí v určenej lehote, ministerstvo mu doručuje písomnosti uložením v spise.

Lehoty

1. Do lehoty ustanovenej týmto zákonom alebo určenej ministerstvom sa nezapočítava deň, keď došlo ku skutočnosti určujúcej začiatok lehoty. Lehoty určené podľa mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo deň pracovného pokoja, je posledným dňom lehoty najbližší budúci pracovný deň.
2. V pochybnostiach sa považuje lehota za zachovanú, pokiaľ sa nepreukáže opak.
3. Ministerstvo zo závažných dôvodov odpustí zmeškanie lehoty, ak o to zahraničný investor alebo cieľový subjekt požiada do desiatich dní odo dňa, kedy pominula príčina zmeškania, a ak v tej istej lehote urobí zmeškaný úkon. Zmeškanie lehoty nemožno odpustiť, ak odo dňa, keď sa mal úkon urobiť, uplynul jeden mesiac.
4. Proti rozhodnutiu o žiadosti o odpustenie zmeškanej lehoty nemožno podať rozklad.

## Kvalifikovaný podnet

1. Kvalifikovaný podnet je oprávnený podať každý.
2. Kvalifikovaný podnet sa podáva na ministerstvo elektronicky podľa zákona   
   o e-Governmente a musí obsahovať
3. označenie osoby, ktorá podnet podáva,
4. opis zahraničnej investície, ktorej sa podnet týka,
5. opis skutočností vysvetľujúcich dôvodnosť tvrdenia, že zahraničná investícia má negatívny vplyv na bezpečnosť alebo verejný poriadok Slovenskej republiky, alebo dôvodnosť kontroly,
6. meno, priezvisko a funkciu osoby oprávnenej konať v mene právnickej osoby, ak ide o právnickú osobu, a
7. autorizáciu.
8. Ministerstvo je oprávnené konzultovať dôvodnosť kvalifikovaného podnetu s konzultujúcimi orgánmi.
9. Kvalifikované podnety ministerstvo zasiela aj Policajnému zboru a spravodajským službám, ktoré sú oprávnené poskytnúť ministerstvu informácie potrebné pre vyhodnotenie ich dôvodnosti.
10. Na dôvodné kvalifikované podnety sa prihliada pri posudzovaní rizika negatívneho vplyvu zahraničnej investície, pri posudzovaní začatia konania z úradnej moci, pri preverovaní zahraničnej investície, pri kontrole a pri zmene rozhodnutia o podmienečnom povolení zahraničnej investície.
11. Na nedôvodný kvalifikovaný podnet sa neprihliada; o tom ministerstvo podávateľa kvalifikovaného podnetu upovedomí.

Zápisnica

1. Ministerstvo spíše zápisnicu o konzultácii podľa tohto zákona alebo jej časti, ak sa uskutoční ústnou formou.
2. Zo zápisnice musí byť najmä zrejmé kto, kde a kedy sa konzultácie zúčastnil, predmet konzultácie, priebeh konzultácie a výsledok.
3. Ak je súčasťou konzultácie hlasovanie, v zápisnici o hlasovaní sa uvedie výrok a výsledok hlasovania.
4. Zápisnicu podpisujú po prečítaní všetky osoby, ktoré sa konzultácie alebo jej časti zúčastnili, a zápisnicu o hlasovaní všetky osoby, ktoré sa zúčastnili hlasovania. Odopretie podpisu, dôvody tohto odopretia a námietky proti obsahu zápisnice sa v nej zaznamenajú.

Správca

1. Správca napomáha ministerstvu vykonávať dohľad nad plnením rozhodnutia o podmienečnom povolení zahraničnej investície.
2. Správca postupuje pri výkone svojej činnosti v úzkej súčinnosti s ministerstvom. O výsledkoch svojej činnosti správca priebežne informuje ministerstvo. Porušenie rozhodnutia o podmienečnom povolení zahraničnej investície je správca povinný bezodkladne oznámiť ministerstvu.
3. Povinnosť ustanoviť správcu, rozsah v akom správca vykoná dohľad, spôsob výkonu dohľadu a kritériá týkajúce sa odbornej spôsobilosti správcu určuje ministerstvo v rozhodnutí o podmienečnom povolení zahraničnej investície.

1. Správcu si vyberá zahraničný investor v súlade s týmto zákonom a osobitnými kritériami týkajúcimi sa odbornej spôsobilosti správcu určenými v rozhodnutí o podmienečnom povolení zahraničnej investície.
2. Správca vybraný zahraničným investorom podlieha schváleniu ministerstvom. Ministerstvo schváli vybraného správcu, ak spĺňa kritériá ustanovené týmto zákonom a osobitné kritériá týkajúce sa odbornej spôsobilosti správcu určené v rozhodnutí o podmienečnom povolení zahraničnej investície; o schválení vybraného správcu alebo dôvodoch jeho neschválenia ministerstvo informuje zahraničného investora do desiatich dní od doručenia písomného oznámenia osoby vybraného správcu zahraničným investorom.
3. Správcom môže byť fyzická osoba, ktorá je
4. občanom Slovenskej republiky alebo iného členského štátu Európskej únie,
5. spôsobilá na právne úkony v plnom rozsahu,
6. bezúhonná,
7. dôveryhodná a
8. odborne spôsobilá.
9. Bezúhonná na účely tohto zákona nie je fyzická osoba, ktorá bola právoplatne odsúdená za úmyselný trestný čin alebo trestný čin, ktorého skutková podstata súvisí s podnikaním; bezúhonná nie je ani fyzická osoba, ktorá bola právoplatne odsúdená za obzvlášť závažný úmyselný trestný čin, trestný čin zneužívania právomoci verejného činiteľa, trestný čin prijímania úplatku a inej nenáležitej výhody, trestný čin podplácania alebo trestný čin nepriamej korupcie, i keď sa na ňu hľadí, akoby nebola pre takýto trestný čin odsúdená.
10. Dôveryhodná na účely tohto zákona nie je fyzická osoba, proti ktorej orgán činný v trestnom konaní vedie trestné stíhanie za trestný čin podľa odseku 7, fyzická osoba, ktorá sa v postavení správcu dopustila protiprávneho konania podľa odseku 14 alebo fyzická osoba, pri ktorej existuje pochybnosť o jej nestrannosti, nezávislosti vo vzťahu k ministerstvu, zahraničnému investorovi alebo cieľovému subjektu alebo existuje podozrenie o tom, že je v konflikte záujmov so zreteľom na zahraničnú investíciu.
11. Za odborne spôsobilú na účely tohto zákona sa považuje fyzická osoba, ktorá má ukončené právnické alebo ekonomické vysokoškolské vzdelanie druhého stupňa a má najmenej trojročnú prax v príslušnom odbore, ktorý určí ministerstvo v rozhodnutí o podmienečnom povolení zahraničnej investície podľa povinností, nad ktorými má správca vykonávať dohľad.
12. Správcom môže byť aj právnická osoba, ktorá vykonáva dohľad nad plnením rozhodnutia o podmienečnom povolení zahraničnej investície prostredníctvom fyzickej osoby, ktorá spĺňa kritériá podľa odseku 6 a je zamestnancom tejto právnickej osoby.
13. Správca je povinný zachovávať mlčanlivosť o všetkých skutočnostiach, o ktorých sa dozvedel pri výkone svojej činnosti. Povinnosť zachovávať mlčanlivosť trvá aj po skončení výkonu činnosti správcu.
14. Povinnosť zachovávať mlčanlivosť podľa odseku 11 sa rovnako vzťahuje aj na osoby, ktoré správca poverí vykonaním jednotlivých úkonov činnosti správcu.
15. Za porušenie povinnosti zachovávať mlčanlivosť sa nepovažuje poskytnutie informácie
    1. ministerstvu,
    2. súdu,
    3. orgánu činnému v trestnom konaní na trestné konanie,
    4. službe kriminálnej polície Policajného zboru a službe finančnej polície Policajného zboru na plnenie ich úloh,29)
    5. prokuratúre na plnenie jej úloh.30)
16. Ministerstvo uloží správcovi pokutu do 5 000 eur, ak
    1. ministerstvu úmyselne poskytne nepravdivé alebo neúplné informácie alebo podklady, a tým zásadným spôsobom ovplyvní výkon dohľadu nad plnením rozhodnutia o podmienečnom povolení zahraničnej investície,
    2. poruší povinnosť zachovávať mlčanlivosť ustanovenú týmto zákonom.
17. Ak ide o protiprávne konanie podľa odseku 14 sa § 36 ods. 5 až 7, § 42 a § 43 ods. 1 použije rovnako a § 40 a 41 sa použije primerane.
18. Zahraničný investor je povinný vybrať si nového správcu, ak
    1. ministerstvo neschváli správcu vybraného zahraničným investorom podľa odseku 5,
    2. správca, ktorý je fyzickou osobou zomrel alebo ak správca, ktorý je právnickou osobou zanikol bez nástupcu,
    3. správca prestane spĺňať kritériá podľa odseku 6 alebo odseku 10,
    4. správca prestane vykonávať činnosť podľa tohto zákona, najmä na základe dohody alebo na základe jednostranného právneho úkonu správcu alebo zahraničného investora,
    5. správcovi bola právoplatne uložená pokuta za protiprávne konanie podľa odseku 14.
19. Odmenu správcu a náklady, ktoré správcovi vzniknú pri vykonávaní dohľadu, hradí zahraničný investor. Výška odmeny správcu podlieha dohode medzi správcom a zahraničným investorom.
20. Odseky 1 až 17 sa primerane uplatnia v prípade rozhodnutia o zákaze uskutočnenej zahraničnej investície.

Obmedzenie alebo zákaz výkonu práv

1. Výkon práv, ktoré zahraničný investor nadobudol v dôsledku uskutočnenia zahraničnej investície, môže ministerstvo obmedziť alebo zakázať v rozhodnutí o zákaze zahraničnej investície v rozsahu nevyhnutnom na ochranu bezpečnosti a verejného poriadku Slovenskej republiky alebo bezpečnosti a verejného poriadku Európskej únie; obmedzenie alebo zákaz výkonu práv sa uplatňuje odo dňa nadobudnutia právoplatnosti rozhodnutia o zákaze zahraničnej investície do času zvrátenia zahraničnej investície.
2. Výkon práv, ktoré zahraničný investor nadobudol v dôsledku uskutočnenia zahraničnej investície v rozpore s § 15 ods. 1, je zakázaný; zákaz výkonu práv sa uplatňuje od porušenia § 15 ods. 1 do vydania rozhodnutia o povolení zahraničnej investície alebo rozhodnutia o podmienečnom povolení zahraničnej investície.
3. Obmedzenie a zákaz výkonu práv podľa odsekov 1 a 2 sa nevzťahuje na výkon práv, ktoré sú nevyhnutné na
   1. zvrátenie zahraničnej investície a plnenie iných povinností uložených v rozhodnutí o zákaze zahraničnej investície alebo povinností ustanovených týmto zákonom,
   2. zabezpečenie riadneho chodu cieľového subjektu,
   3. zabezpečenie dodávok kritických vstupov, ktoré súvisia s energetickou, surovinovou alebo potravinovou bezpečnosťou.

### 

### Súhrnná informácia o uplatňovaní zákona

1. Ministerstvo na svojom webovom sídle zverejňuje každoročne do konca júna príslušného kalendárneho roka súhrnnú informáciu o uplatňovaní zákona za predchádzajúci kalendárny rok.
2. Súhrnná informácia podľa odseku 1 obsahuje najmä informácie o
3. počte podaných žiadostí o preverenie vrátane informácie o počte kritických zahraničných investícií,
4. počte preverených zahraničných investícií vrátane informácie o počte zahraničných investícií preverených z úradnej moci,
5. počte vydaných rozhodnutí o povolení zahraničnej investície,
6. počte vydaných rozhodnutí o podmienečnom povolení zahraničnej investície,
7. počte vydaných rozhodnutí o zákaze zahraničnej investície,
8. počte odôvodnených kvalifikovaných podnetov,
9. geografickom pôvode zahraničných investícií podľa písmen a) a b), sektoroch, do ktorých tieto zahraničné investície smerovali, a celkovom hodnotovom objeme týchto zahraničných investícií.

### Splnomocňovacie ustanovenie

Ministerstvo všeobecne záväzným právnym predpisom ustanoví náležitosti

1. žiadosti o preverenie podľa § 15,
2. formulára na preverenie podľa § 19 ods. 2,
3. správy o uskutočnení zahraničnej investície podľa § 30 ods. 1,
4. monitorovacej správy podľa § 30 ods. 2,
5. žiadosti o zmenu rozhodnutia o podmienečnom povolení zahraničnej investície podľa § 35 ods. 3.

### Prechodné ustanovenie

Tento zákon sa nevzťahuje na zahraničné investície, ktoré sa uskutočnili pred nadobudnutím účinnosti tohto zákona.

# Čl. II

Zákon č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 143/2002 Z. z., zákona č. 411/2002 Z. z., zákona č. 465/2002 Z. z., zákona č. 139/2003 Z. z., zákona č. 453/2003 Z. z., zákona č. 523/2003 Z. z., zákona č. 215/2004 Z. z., zákona č. 351/2004 Z. z., zákona č. 585/2004 Z. z., zákona č. 654/2004 Z. z., zákona č. 78/2005 Z. z., zákona č. 172/2005 Z. z., zákona č. 474/2005 Z. z., zákona č. 231/2006 Z. z., zákona č. 678/2006 Z. z., zákona č. 103/2007 Z. z., zákona č. 218/2007 Z. z., zákona č. 456/2007 Z. z., zákona č. 568/2007 Z. z., zákona č. 617/2007 Z. z., zákona č. 165/2008 Z. z., zákona č. 408/2008 Z. z., zákona č. 583/2008 Z. z., zákona č. 70/2009 Z. z., zákona č. 165/2009 Z. z., zákona č. 400/2009 Z. z., zákona č. 403/2009 Z. z., zákona č. 505/2009 Z. z., zákona č. 557/2009 Z. z., zákona č. 570/2009 Z. z., zákona č. 37/2010 Z. z., zákona č. 372/2010 Z. z., zákona č. 403/2010 Z. z., zákona č. 547/2010 Z. z., zákona č. 392/2011 Z. z., zákona č. 287/2012 Z. z., zákona č. 60/2013 Z. z., zákona č. 311/2013 Z. z., zákona č. 313/2013 Z. z., zákona č. 335/2014 Z. z., zákona č. 172/2015 Z. z., zákona č. 339/2015 Z. z., zákona č. 358/2015 Z. z., zákona č. 392/2015 Z. z., zákona č. 171/2016 Z. z., zákona č. 272/2016 Z. z., zákona č. 378/2016 Z. z., zákona č. 138/2017 Z. z., zákona č. 238/2017 Z. z., zákona č. 112/2018 Z. z., zákona č. 313/2018 Z. z., zákona č. 30/2019 Z. z., zákona č. 134/2020 Z. z., zákona č. 72/2021 Z. z., zákona č. 187/2021 Z. z., zákona č. 368/2021 Z. z., zákona č. 395/2021 Z. z., zákona č. 55/2022 Z. z. a zákona č. 137/2022 Z. z. sa dopĺňa takto:

V § 6 sa odsek 1 dopĺňa písmenom o), ktoré znie:

„o) preverovanie zahraničných investícií z dôvodu ochrany bezpečnosti a verejného poriadku Slovenskej republiky.“.

# Čl. III

Zákon č. 45/2011 Z. z. o kritickej infraštruktúre v znení zákona č. 69/2018 Z. z., zákona č. 373/2018 Z. z., zákona č. 177/2018 Z. z., zákona č. 134/2020 Z. z., zákona č. 9/2021 Z. z. a zákona č. 72/2021 Z. z. sa mení a dopĺňa takto:

1. V § 8 ods. 7 sa za slová „za prvok kritickej infraštruktúry” vkladajú slová „v podsektore jadrová energetika”.

2. Za § 17b sa vkladá § 17c, ktorý vrátane nadpisu znie:

„§ 17c

Prechodné ustanovenia k úprave účinnej od 1. januára 2023

1. Ak ide o prevod alebo prechod prvku podľa § 9 ods. 2 písm. b) alebo prevod, ku ktorému má dôjsť postupom podľa § 9 ods. 2 písm. c), ktorý zároveň spĺňa definíciu zahraničnej investície podľa osobitného predpisu,15) preskúmanie podľa § 9b až 9e sa nevykoná a použije sa postup podľa osobitného predpisu.16) Podaním žiadosti o preverenie zahraničnej investície podľa osobitného predpisu16) na Ministerstvo hospodárstva Slovenskej republiky sa oznamovacia povinnosť podľa § 9 ods. 2 písm. b) a c) považuje za splnenú.
2. Preskúmanie podľa § 9b až 9e, ktoré bolo začaté a neukončené pred 1. januárom 2023, sa dokončí podľa predpisov účinných do 31. decembra 2022.“.

Poznámky pod čiarou k odkazom 15 a 16 znejú:

„15) § 2 zákona č. .../2022 Z. z. o preverovaní zahraničných investícií a o zmene a doplnení niektorých zákonov.

16) Zákon č. .../2022 Z. z.”.

3. V prílohe č. 3 treťom bode Energetika stĺpci Podsektor sa na konci pripájajú tieto slová:

„Jadrová energetika

Tepelná energetika”.

Čl. IV

Tento zákon nadobúda účinnosť 1. januára 2023.

1. ) Nariadenie Európskeho parlamentu a Rady (EÚ) 2019/452 z 19. marca 2019, ktorým sa ustanovuje rámec na preverovanie priamych zahraničných investícií do Únie (Ú. v. EÚ L 79, 21.3.2019) v platnom znení. [↑](#footnote-ref-2)
2. ) § 476 až 488 Obchodného zákonníka. [↑](#footnote-ref-3)
3. ) § 66a Obchodného zákonníka. [↑](#footnote-ref-4)
4. ) Sekcia K, skupina 64.2 Činnosti holdingových spoločností prílohy k vyhláške Štatistického úradu Slovenskej republiky č. 306/2007 Z. z., ktorou sa vydáva Štatistická klasifikácia ekonomických činností. [↑](#footnote-ref-5)
5. ) § 66b Obchodného zákonníka. [↑](#footnote-ref-6)
6. ) § 9 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-7)
7. ) Čl. 2 ods. 1 nariadenia (EÚ) 2019/452 v platnom znení. [↑](#footnote-ref-8)
8. ) Napríklad čl. 6 ods. 4 nariadenia (EÚ) 2019/452 v platnom znení. [↑](#footnote-ref-9)
9. ) Zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov.

   Zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov. [↑](#footnote-ref-10)
10. ) Čl. 11 nariadenia (EÚ) 2019/452 v platnom znení. [↑](#footnote-ref-11)
11. ) Napríklad Dohoda medzi Českou a Slovenskou Federatívnou Republikou a Spojenými štátmi americkými o vzájomnej podpore a ochrane investícií (Oznámenie Ministerstva zahraničných vecí Slovenskej republiky č. 193/1995 Z. z.) v znení Dodatočného protokolu (Oznámenie Ministerstva zahraničných vecí Slovenskej republiky č. 552/2004 Z. z.), Dohovor energetickej charty (Oznámenie Ministerstva zahraničných vecí Slovenskej republiky č. 175/2000 Z. z.), Komplexná hospodárska a obchodná dohoda (CETA) medzi Kanadou na jednej strane a Európskou úniou a jej členskými štátmi na strane druhej (Ú. v. EÚ L 11, 14.1.2017). [↑](#footnote-ref-12)
12. ) Zákon č. [382/2004 Z. z.](https://www.slov-lex.sk/pravne-predpisy/SK/ZZ/2004/382/) o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. [↑](#footnote-ref-13)
13. ) § 45 ods. 2 písm. l) zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 2/2017 Z. z. [↑](#footnote-ref-14)
14. ) Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-15)
15. ) Napríklad zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, zákon č. 187/2021 Z. z. o ochrane hospodárskej súťaže a o zmene a doplnení niektorých zákonov. [↑](#footnote-ref-16)
16. ) Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-17)
17. ) § 2 ods. 4 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov. [↑](#footnote-ref-18)
18. ) § 2 písm. a) zákona č. 215/2004 Z. z. v znení neskorších predpisov. [↑](#footnote-ref-19)
19. ) Napríklad § 3 ods. 16 a 17 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 96/2017 Z. z., § 2 písm. k) zákona č. 45/2011 Z. z. o kritickej infraštruktúre. [↑](#footnote-ref-20)
20. ) Napríklad zákon Národnej rady Slovenskej republiky č. 46/1993 Z. z. v znení neskorších predpisov, zákon Národnej rady Slovenskej republiky č. 198/1994 Z. z. v znení neskorších predpisov, zákon č. 215/2004 Z. z. v znení neskorších predpisov. [↑](#footnote-ref-21)
21. ) Čl. 6 ods. 1 nariadenia (EÚ) 2019/452 v platnom znení. [↑](#footnote-ref-22)
22. ) Čl. 6 a 7 nariadenia (EÚ) 2019/452 v platnom znení. [↑](#footnote-ref-23)
23. ) Čl. 8 nariadenia (EÚ) 2019/452 v platnom znení. [↑](#footnote-ref-24)
24. ) Čl. 8 ods. 2 písm. c) nariadenia (EÚ) 2019/452 v platnom znení. [↑](#footnote-ref-25)
25. ) Napríklad čl. 9 nariadenia (EÚ) 2019/452 v platnom znení. [↑](#footnote-ref-26)
26. ) Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. [↑](#footnote-ref-27)
27. ) Napríklad § 19 zákona č. 215/2004 Z. z. [↑](#footnote-ref-28)
28. ) Napríklad zákon č. 351/2011 Z. z. o elektronických komunikáciách v znení neskorších predpisov. [↑](#footnote-ref-29)
29. ) [§ 2 ods. 1 písm. b), c)](https://www.slov-lex.sk/pravne-predpisy/SK/ZZ/1993/171/#paragraf-2.odsek-1.pismeno-b), [e)](https://www.slov-lex.sk/pravne-predpisy/SK/ZZ/1993/171/#paragraf-2.odsek-1.pismeno-e) a [l)](https://www.slov-lex.sk/pravne-predpisy/SK/ZZ/1993/171/#paragraf-2.odsek-1.pismeno-l) a § [76](https://www.slov-lex.sk/pravne-predpisy/SK/ZZ/1993/171/#paragraf-76) zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov. [↑](#footnote-ref-30)
30. ) Zákon č. [153/2001 Z. z.](https://www.slov-lex.sk/pravne-predpisy/SK/ZZ/2001/153/) o prokuratúre v znení neskorších predpisov. [↑](#footnote-ref-31)
31. ) Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-32)
32. ) Zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov. [↑](#footnote-ref-33)